PARTIZAN: Počela operacija "Liga šampiona" (FOTO)\nMiroslav Đukić je za danas u 10 časova zakazao "viđanje" fudbalerima Partizana, tačno 15 dana otkako su podigli i drugi trofej u sezoni - Kup Srbije.\nNovi trener Partizana sa novom energijom videće, najpre, sa kojim će sve snagama krenuti u ono što je bez oklevanja poručio prilikom predstavljanja: "Napašćemo Ligu šampiona, jer... mi smo Partizan".\nNa predstavljanju, samo nekoliko dana nakon što je Marko Nikolić iznenada otišao sa mesta trenera, Đukić je rekao da neće odstupiti od svoje filozofije - napadački Partizan, kakav je bio i pre 10 godina, ali još moderniji. Takođe, rekao je da će ostaviti sve dobro što je radio Nikolić i na to se nadograditi, jer "Partizan ima odličan tim, treba ih samo usmeriti još bolje".\nĐukić je danas, u Sportskom centru "Teleoptik", igračima čestitao na uspesima, a onda im poručio:\n"To je obaveza više. Moramo da nastavimo u tom duhu, napravili ste odličan rezultat, ali Partizan mora jače i bolje. Prvi cilj nam je Evropa i ozbiljna uloga. Kvalitet imate, potreban nam je timski duh. Srećno svima i želim vam sve najbolje".\nĐukić je danas ponovio da je prezadovoljan koje igrače ima na raspolaganju i dodao da će iz postojećeg kadra pokušati da izvuče maksimum, ali da će se Partizan pojačati ako se pojavi mogućnost za to.\nU odnosu na zimu 2007. godine kada je prvi put imenovan za trenera prvog tima Partizana, Đukić sada ima mnogo bolju, "čistiju" situaciju. Tada je morao da pravi novi tim, da pravi "rezove", a sada...\n"Nadovezujemo se, neće biti nikakvih rezova i drastičnih promena jer bi bilo suludo da pravimo novu ekipu, ako imamo onu koja je osvojila duplu krunu. Ekipa se odlično takmičila, a pokušaćemo da budemo još bolji", rekao je Đukić i dodao da "Lazar Ćirković može mnogo" i da je "najozbiljnije rešenje za poziciju štopera".\n"Tražimo rešenja i mislim da ćemo to uskoro rešiti. Postoji i naše rešenje, on može mnogo više da da nego u poslednjoj sezoni. To je kvalitetan igrač i prvi cilj nam je da ga 'vratimo' i da nam da ono što njega očekujemo", rekao je Đukić o Ćirkoviću.\nNovi trener Partizana je istakao i da su "velike šanse da Đurđević i Leonardo ostanu u Partizanu".\n"Pričao sam sa Đurđevićem. Svesni su da je pred nama Liga šampiona i da svi idemo na više ako napravimo dobar rezultat. Ako ne izbori Ligu šampiona, Partizan mora da ispuni ekonomski plan i proda najbolje igrače", rekao je trener crno-belih.\nĐukić ističe da je plasman u Evropu prvi cilj i da ekipa želi da pokaže da nije samo za "domaću, već i za evropsku upotrebu".\n"Ambicije su jasne, Evropa je veoma bitna stavka. Imamo veliku želju da Partizan bude u njoj i da pokažemo da nismo ekipa samo za domaću upotrebu, već i za evropsku. Nalazimo se u klubu koji mora da bude bolji i jači", rekao je Đukić novinarima i nastavio:\n"Ostvaren je veliki rezultat, ali je to iza nas. Okrećemo se novim ciljevima i uspesima, tražimo još bolj. Počinje vreme istine, teren, a to je ono što sportisti najviše vole, ostalo je sve priča. Imamo dobru ekipu, spremnu da ispuni sve ciljeve koje Partizan zahteva".\nRekao je i da ga raduje veliki broj omladinaca koji će biti uz prvotimce na pripremama.\n"Partizan je tim koji pravi igrače, živi od toga i želimo da damo šansu deci, da vide da imaju mogućnosti da jednog dana igraju u prvom timu. Na njima je da se pokažu. Obožavam mlade igrače, volim da pomognem mladim igračima, ja sam otvorena knjiga za njih i to treba da znaju. Sve od njih zavisi", rekao je Đukić.\nPOGLEDAJTE VIDEO TV PARTIZAN\nPred početak priprema, novinari su zatekli ovu tablu - roze bojom su istaknuti oni koji nisu tu (Uroš Đurđević je sa Mladom reprezentacijom Srbije na Evropskom prvenstvu u Poljskoj, Marko Janković i Nebojša Kosović sa crnogorskim timom, Leonardo je dobio koji dan odmora više - dolazi 19. juna, a to važi i za Mohamed El Monira, koji će se ekipi priključiti 16. juna).\nDakle, ceo tim je na okupu od prošle godine, izuzev štopera Nikole Milenkovića koji je još tokom proleća prodat Fiorentini za 5,1 milion evra.\nPrvom timu su priključena i tinejdžeri - Armin Đerlek, Jovan Nišić, Jovan Kokir i Svetozar Marković. Vratio se i Veljko Birmančević.\nPredsednik kluba Milorad Vučelić je pozdravio igrače, čestitajući im još jednom "duplu krunu".\n"Osvojili ste je zasluženo, igrajući najbolji fudbal. Proslavili smo trofeje, a sada moramo da radimo kako bismo odbranili trofeje. Evropska takmičenja su veliki izazov. Igrama, trudom, predvođeni novim šefom, trudićemo se da zauzmemo ozbiljno mesto u Evropi. Pred nama su duga takmičenja, od srca vam želim sve najbolje. Napred Partizan!", rekao je Vučelić.\nSportski direktor Partizana Ivica Iliev je dodao:\n"Družimo se već jedan duži period. Ne volim da se vraćam na ono što je bilo, a bilo je predivno. Želim da napravimo veliki iskorak u Evropi. Izuzetno verujem u vas i jedino što mogu je da poželim još bolju sezonu".


Poreska Uprava :: Novosti :: Unapređen sistem komunikacije Poreske uprave\nPoreska uprava Biro za informisanje Novosti Unapređen sistem komunikacije Poreske uprave\nUnapređen sistem komunikacije Poreske uprave\nPoreska uprava Srbije uvela je niz pogodnosti za poreske obveznike, jedna od njih je portal Eporezi.\nUnapređen sistem Poreske uprave omogućava svim poreskim obveznicima da na jednostavniji način dobiju sve neophodne informacije, ali i da izmire svoje obaveze bez mogućnosti na grešku. Pored Kontakt centra koji je dostupan svakog radnog dana, građani mogu postaviti pitanje i elektronskim putem, preko e-mail adrese ili društvenih mreža.\nLjiljana Bazić, poreski savetnik kaže da su otvoreni posebni šalteri „Vaš poreznik“ u okviru 37 filijala Poreske uprave na teritoriji Republike Srbije, na kojima poreski obveznici mogu u neposrednoj komunikaciji sa poreskim službenikom, dobiti sve tražene informacije kao i besplatan štampani edukativni materijal, u obliku flajera ili brošura u kojima su na jedan lak i razumljiv način obrađene određene teme iz poreske materije.\nO tome koliko je važno izmirivati porske obaveze, edukovani su i đaci osnovnih škola u Srbiji, a projekat pod nazivom „Poreski čas“ sproveden je u saradnji sa Ministarstvom prosvete. Milana Bojčić, mlađi poreski savetnik kaže da učenici četvrtog razreda osnovne škole dobijaju osnovne informacije o značaju plaćanja poreza i da im se to prenosi na jednostavan i zanimljiv način usklađen njihovom uzrastu.\nTakođe uvedeni su elektronski sistemi za podnošenje poreskih prijava i plaćanje poreza u Srbiji, kao i izdavanje uverenja bez odlaska u filijale.\nIvana Mihajlović, poreski savetnik objašnjava da portal E-porezi omogućava poreskim obveznicima da elektronski dobiju uverenja o plaćenim porezima na svim uplatnim računima javnih prihoda, zatim uverenja o plaćenom porezu na dodatu vrednost, uverenja o plaćenim doprinosima za zdravstveno, kao i uverenja o plaćenim porezima i doprinosima po odbitku.\nKako bi upoznali privrednike sa najnovijim izmenama i dopunama zakona, Poreska uprava kontinuirano održava sastanke sa Privrednom komorom Srbije ali i predavanja za zaposlene u Razvojnoj agenciji Srbije i Nacionalnoj službi za zapošljavanje.


"Dramatično kao pred Dejton i Rambuje"\nPremijer Srbije Ivica Dacic dolazi na sastanak državnog vrha u Predsedništvu Srbije.\nDržavni vrh Srbije u sastavu - Tomislav Nikolić, Ivica Dačić, Aleksandar Vučić, Suzana Grubješić i Ivan Mrkić, razgovarao je danas o nastavku dijaloga sa Prištinom\nDržavni vrh Srbije u sastavu - Tomislav Nikolić, Ivica Dačić, Aleksandar Vučić, Suzana Grubješić i Ivan Mrkić, razgovarao je danas o nastavku dijaloga sa Prištinom 2. aprila u Briselu. Situacija u kojoj se Srbija nalazi nije ni malo laka, ocenio posle sastanka savetnik predsednika Srbije Marko Đurić\nU ponedeljak, dan pred osmu rundu pregovora u Briselu biće određen konačan sastav srpske delegacije koja će sesti naspram Hašima Tačija i kosovske delegacije, izjavio je danas savetnik predsednika Srbije Marko Đurić i dodao da će do tada najviši predstavnici vlasti biti u stalnom zasedanju.\nPosle sastanka državnog vrha u Predsedništvu Srbije koji je trajao oko sat vremena, Đurić je ocenio da se Srbija nalazi u dramatično teškoj poziciji koji nije ništa manje lakša od one u u kojoj je bila u Dejtonu ili Rambujeu:\n“Srbija se nalazi u dilemi da bira između dva veoma teška puta: jedan put je prihvatanje rešenja koja nisu idealna i koja su veoma teška za celu Srbiju. A drugi put je put u kome mi nismo u poziciji, zbog toga što druga strana nije bila spremna da ide ka kompromisu, da prihvatimo ono o čemu se razgovara.”\nĐurić je dodao da je veoma važno da 2. aprila delegacija Srbije dođe u priliku da proceni elemente koje nudi druga strana, kako bi bila u stanju da donese odluku. Iako nije mogao da kaže da li će na pregovore ići i potpredsednik Vlade Aleksandar Vučić, savetnik predsednika Srbije je istakao da će svi politički činioci zajedno snositi političku odgovornost, bez obzira na ishod pregovora:\n“Obzirom na to da je bilo spekulacija o tome ko bi sve mogao da učestvuje u sastavu naše delegacije i u sastavu drugih delegacija – mi nećemo određivati sastav delegacija drugih strana koje učestvuju u ovom procesu. A o sastavu naše delegacije odlučićemo nakon sagledanih svih činjenica u ponedeljak.”\nAleksandar Vučić je inače dobio poziv od evropske komesarke Ketrin Ešton da prisustvuje pregovorima u Briselu, a kako je rečeno u njegovom kabinetu, odluku o tome će doneti posle konsultacija sa Nikolićem i Dačićem.\nTakođe, najavljeno je da će Aleksandar Vučić sutra držati konferenciju za novinare na kojoj će govoriti i o Kosovu, dok je, prema pisanju Večernjih novosti, Vučić već odlučio da ne putuje u Brisel.


Milion Evropljana bez posla zbog sankcija Rusiji - Sputnjik Srbija\nMilion Evropljana bez posla zbog sankcija Rusiji\n15:46 26.03.2015 (osveženo 16:19 05.10.2015) Preuzmite kraći link\nNove ekonomske sankcije zapada prema Rusiji podrivaju stabilnost i zaposlenost stanovništva ne samo te zemlje, već i u EU, izjavio je predsednik Asocijacije evropskog biznisa (AEB) Filip Pegorje.\nFilip Pegorje je rekao da je zbog dosadašnjih sankcija bez posla ostalo oko milion ljudi širom Evropske unije, dodajući da su i u Rusiji vidljive posledice. On kaže da je neophodno razvijati dugoročnu saradnju i dobrosusedske odnose sa Rusijom i ne dozvoliti uvođenje novih sankcija.\nTakođe, treba usmeriti sve napore da u junu ove godine, kada će se ponovo potegnuti pitanje produžetka sankcija Rusiji, do te odluke ne dođe, kaže Pegorje.\nEU produžila individualne sankcije do 15. septembra\nPočetkom marta Savet Evrope produžio je paket sankcija Rusiji do 15. septembra, kojim se ograničava oko 150 ljudi iz Rusije, kao i 37 kompanija. Lideri mnogih zemalja kao što su Italija, Grčka, Kipar, Španija, Austrija, Mađarska, Slovačka su u više navrata skretali pažnju javnosti na štetne posledice tih mera.\nDobar primer tome je i Italija, koja je posle Nemačke drugi najveći partner iz EU po pitanju saradnje prvenstveno iz oblasti energetike. Povodom toga se oglasio i premijer Mađarske Viktor Orban rekavši da se zavaravaju svi koji misle da evropska ekonomija može da bude konkurentna bez saradnje sa Rusijom, kao i da energetska bezbednost može da opstane bez energenata iz Rusije.\nsankcije, Sankcije protiv Rusije, EU, Filip Pegorje


Duterte pevao Trampu: Ti si svetlo moga sveta (video) - Sputnjik Srbija\n09:11 13.11.2017 (osveženo 11:25 13.11.2017) Preuzmite kraći link\nFilipinski lider popeo se na scenu i zapevao zajedno sa pevačicom Pilitom Korales.\n„Dame i gospodo, pevao sam na zahtev vrhovnog komandanta Sjedinjenih Američkih Država“, ironično je rekao Duterte nakon svog nastupa.\nJedan deo teksta pesme, u prevodu sa filipinskog, glasi: „Ti si svetlo moga sveta, pola ovog srca pripada tebi“.\nDuterte je pevao u duetu sa lokalnom pop divom Pilitom Korales, prenose zapadni mediji.\nSamit ASEAN održava se u Manili, glavnom gradu Filipina. Formalno su dešavanja u okviru 31. samita započeli 10. novembra, međutim, glavni događaji će se održati 13. i 14. novembra. Samitu prisustvuju lideri i šefovi vlada iz dvadesetak zemalja, kao i generalni sekretar UN Antonio Gutereš.\nTramp stigao na Filipine, vodenim topovima po demonstrantima (video)\nRodrigo Duterte, Donald Tramp, Filipini


Susret Obame i Karzaija u Beloj kući\nAmerički predsednik Barak Obama sastao se danas u Beloj kući sa avganistanskim predsednikom Hamidom Karzaijem, sa kojim je - kako je saopšteno - razgovarao o produbljivanju partnerstva između dve zemlje.\nPored ostalog, tokom dužeg sastanka, razmotreni su borba protiv al-Kaide i drugih ekstremističkih organizacija, razvoj avganistanskih snaga i jačanje vlasti, uključujući i borbu protiv korupcije. Na konferenciji za novinare posle razgovora, Obama je zapazio napredak u Avganistanu, koji obuhvata i preokretanje zamaha talibanske pobune, ali je rekao da izazovi ostaju.\nAmerički predsednik je obećao da će se smanjiti civilne žrtve delovanja koalicionih snaga, što je glavna briga avganistanskog lidera. Obama je rekao da je na posletku on odgovoran za stradanje avganistanskih civila.\nPredsednik Karzai je izrazio zahvalnost za američko podržavanje Avganistana, uključujući i žrtve koje podnose američki vojnici koji se bore protiv pobunjenika. Karzai je istakao da su američko-avganistanske veze najjače u protekloj deceniji i da sve nesuglasice do kojih je dolazilo proteklih meseci odražavaju dubinu i snagu odnosa dve zemlje.


"Trenutno radimo projektno-tehničku dokumentaciju za deo od Novog Sada do Rume i od Rume do Šapca. Možemo da pričamo o izvorima finansiranja tek za narednu godinu. Moramo da završimo kompletan projekat u 2016. godini, a onda možemo da govorimo o putu u 2017. godini."\n"Mi smo zadovoljni…Ispunićemo cilj da 46.000 vaučera bude podeljeno do kraja godine i da tako pomognemo domaći turizam."\n"Kompletan dug koje imaju porodice zadužene u švajcarskim francima treba pretvoriti u dug u evrima na dan kada je uziman kredit."\n"Mi ćemo staviti van snage ugovor i lex specialis o Beogradu na vodi i kazniti sve one koji su oštetili građane Srbije."\n"Koalicija SPS – JS zalaže se da se konačno usvoji Strategija razvoja kulture i da se učini dodatni napor da se ubrza završetak investiranja u rekonstrukciju objekata od primarne važnosti za kulturu kao što je Narodni muzej u Beogradu."\n"Naš plan podrazumeva stvaranje 'razvojne banke' u čijoj delatnosti bi participirale i poslovne banke, koje bi na valjan način selektovale privrednike iz Srbije koji bi dobijali podsticaje za otvaranje radnih mesta."\n"Mi želimo integraciju sa Rusijom, u okrilje majke Rusije, mi želimo vojni savez sa Rusijom, mi želimo ruske baze u Srbiji i sisteme S-500, i avio baze, i radarske sisteme i sve što je potrebno. Samo tada Srbija može biti ravnopravni pregovarač."\n"Poseban prioritet daćemo borbi protiv bele kuge u Srbiji. Svako novorođeno dete u Srbiji dobiće majčinski dodatak, a majke sa troje ili više dece dobiće nacionalnu penziju."\n"Zalagaćemo se za moderna evropska rešenja, zalagaćemo se za proširenje nadležnosti AP Vojvodine, za regionalizaciju Srbije, ali ćemo se izuzetno mnogo zalagati za nadležnosti lokalnih samouprava."\n"Mi smo za potpuno ukidanje subvencija za novozaposlene jer je najbolja subvencija za privredu smanjenje poreskog opterećenja…Prvi porez koji treba smanjiti su porezi i doprinosi na zarade."\nLider Pokreta "Dosta je bilo" Saša Radulović o ukidanju subvencija za novozaposlene. (Istinomer, 14. 4. 2016. godine)\n"Zato će jedan od prvih zakona koji će DS doneti biti Zakon o zapošljavanju mladih, kada to mogu zemlje u regionu onda sigurno možemo i mi."\n"Mi ćemo zahtevati da majka s petoro dece mora dobijati platu. Da bi do toga došlo, iza toga mora stajati država."\nNosilac liste "Za pomirenje" Muamer Zukorlić o platama za majke sa petoro dece. (FoNet, 11. 4. 2016. godine)\nAko pobedimo na izborima, menjaćemo Ustav\n"Ukoliko slučajno budemo dobili poverenje naroda sasvim sigurno ćemo ići na promenu Ustava."\nPredsednik SNS-a Aleksandar Vučić o promeni Ustava nakon izbora. (Ćirilica, 21. 3. 2016. godine)\n"Ako ne može da se poveća plata ne može ni da se dira stečeno pravo. To će biti moj zadatak. Neću stati dok se ne povećaju plate i penzije."\n"U Pirotu ćemo izgraditi novi vrtić za naše mališane, dečiji gradić, akva park na kupalištu, novu zgradu hitne pomoći i opremiti je najsavremenijim uređajima, dom za stare. Formiraćemo duhovni centar sa omladinskim klubom, savetovalištem za mlade i socijalnim savetnikom, dečije pozorište, nabaviti magnetnu rezonancu za bolnicu, najsavremeniju pokretnu ambulantu."\n"Ako zaokružite broj 2 saznaćete istinu o helikopterskoj tragediji, o poplavama u Obrenovcu i drugim gradovima, o incidentu premijerovog brata sa žandarmerijom, o 20 tajnih ugovora kojima su građane oštetili za preko 900 milijardi dinara."\nAuto-put kroz Prokuplje počinje da se gradi 2017. godine\n"Izgradili smo 100 km autoputa prošle godine i isto toliko ćemo izgraditi ove godine. Kroz Prokuplje 2017. počinje da se gradi autoput Niš- Merdare- Priština, što će doneti nova radna mesta."\nPotpredsednica SNS-a Zorana Mihajlović o izgradnji auto-puta kroz Prokuplje. (Tanjug, 7.4.2016. godine)\n"Želeo bih da čitava Srbija, koja je toliko tehnološki zaostala, svoj dug prema mladima vrati tako što će podržati taj projekat besplatnog bežičnog interneta."\n"Jedino je sigurno da nećemo ući u vladu sa Vučićem, sve druge mogućnosti su otvorene."\n"I Boris i ja čvrsto verujemo da je neophodno ustavno reformisati zemlju, da u okviru te ustavne reforme svakako moramo da dođemo do najefikasnijeg uređenja za samu Vojvodinu, široke autonomije koja će široko afirmisati sve osobenosti Vojvodine i omogućiti da se iskoriste njeni potencijali."\n"Nakon izbora predložiću da Jagodina, Ćuprija i Paraćin formiraju Morava grad, koji bi imao oko 170.000 stanovnika i za čije formiranje se ne bi koristila sredstva iz lokalnih budžeta, već iz evropskih fondova."\n"Pokret Dosta je bilo neće ulaziti u dogovore i postizborne koalicije sa Aleksandrom Vučićem i onima koji dokazano koketiraju sa njim i od kojih smo sve do početka predizborne kampanje slušali brojne pohvale o podvizima i dobrim potezima premijera, a pre svega sa Tadićem, Čankom i Čedom."\nSaopštenje pokreta Dosta je bilo (Sajt pokreta "Dosta je bilo", 23. 3. 2016. godine)\n"Pomagaćemo sve koji nabavljaju opremu za proizvodnju mleka, ulagaćemo u kvalitet mleka, i nećemo dozvoliti monopolistima da diktiraju cenu tog osnovnog proizvoda tako da je sada litar litvanskog mleka u prodavnicama jeftiniji od domaćeg"\n"Došlo je vreme za gradnju istočnog koridora koji će preporoditi istočnu Srbiju. Ako nam 24. aprila ukažete bezrezervno poverenje mi ćemo odmah započeti sa izradom projektno-tehničke dokumentacije i studije izvodljivosti, kao pripremu za izgradnju, pa će nakon koridora 10 i 11, Srbija konačno dobiti i istočni koridor."\n"Lokalne skupštine treba ukinuti, jer su one leglo korupcije i otimanja, a gradonačelnike i članove gradskog veća treba birati po imenu i prezimenu."\n"U svakom slučaju, mi sigurno nećemo ući u Vučićevu vladu, jer bi to bilo potpuno besmisleno."\n"Glas za DS znači glas za vraćanje penzija na nivo pre smanjenja i vraćanje svega onog što je oduzeto."\n"Država će za svaki novi traktor, novi plastenik, obnovljenu farmu, poljoprivrednim proizvođačima i gazdinstvima davati bespovratna sredstva u iznosi 50 odsto od svake investicije."\n"Ako pobedimo na izborima, vratićemo raniji nivo subvencija poljoprivrednicima."\n"Narednih pet godina iz preduzeća Železnice Srbije treba da ode oko 6.000 ljudi. U prvoj godini treba da ode oko 2.000 ljudi, iz sva tri odnosno četiri preduzeća, i istakla da racionalizacija broja zaposlenih u tom preduzeću ne kasni nijedan dan."\n"Vlada Srbije će za podršku ženskom preduzetništvu nameniti milion evra."\n"Ministrima se neće povećati plata, kao što se nije povećavala ni u prethodnom periodu. Ne zato što mislim da su preplaćeni ili nedovoljno plaćeni, već zato što mislim da je mnogo važnije da se plate povećavaju nastavnicima, učiteljima i zdravstvenim radnicima.“


Ledeni breg težak bilion tona se odlomio od Antarktika – Eko centar Drinum\nLedeni breg težak bilion tona se odlomio od Antarktika\nVesti / July 14, 2017 February 11, 2021 / Leave a Comment\nNovi satelitski snimci su pokazali da se jedan od najvećih ledenih bregova ikada zabeleženih, površine 5.800 kvadratnih kilometara, odlomio od Antarktika. Nasin satelit, koji pravi termalne snimke, prvi je otkrio pukotinu koja se formirala nekoliko godina, a sve to je potvrđeno kasnijim fotografijama visoke rezolucije.\nBreg još nije počeo da se pomera, što bi moglo da znači da je zarobljen podvodnim reljefom ili zbog morskih struja.\nNaučnici su istakli da se odvajanje desilo negde između 10. i 12. jula, kada se odlomio deo ledenog grebena Larsen, površine 5.800 kilometara kvadratnih.\nLedenu ploču Larsen C, veliku kao američka savezna država Delaver ili indonežansko ostrvo Bali, drži još samo 13 kilometara leda nakon što je nastala pukotina duga 175 kilometara.\nVeliki ledeni bregovi prirodno se odvajaju od Antarktika, stoga naučnici to ne povezuju s ljudskim uticajem na klimatske promene, ali ova ledena ploča deo je antarktičkog poluostrva koje se brzo zagrejalo u proteklim decenijama.\nStručnjaci smatraju da bi se Larsen C mogao da se odvoji u sledećih nekoliko dana ili meseci, ali to bi moglo da se dogodi i kroz nekoliko godina.\nLokacija ledenog grebena Larsen, koji se sastoji od tri dela\nPet hiljada kvadratnih kilometara veliki ledeni breg mogao bi da predstavlja dodatni rizik za tamošnje brodove, pogotovo kad se razbije na manje delove. To područje je izvan velikih trgovačkih ruta, ali poznata je destinacija za kruzere koji dolaze iz Južne Amerike.\nNajveći ledeni breg koji se dosad odvojio bio je 11.000 kvadratnih kilometara velika ploča Ros, veličine Jamajke, koja se odvojila 2000. godine i čiji su se ostaci zadržali godinama.


Jeftini letovi iz Prištine za Bosnu i Hercegovinu - Avionske karte Priština Bosna i Hercegovina - eSky.ba\nLetovi iz Prištine za Bosnu i Hercegovinu\nPretražite letove iz Prištine za Bosnu i Hercegovinu\nProvjerite najbolje ponude letova iz Prištine za Bosnu i Hercegovinu\n✔ Postoje li posebne ponude za letove iz Prištine za Bosnu i Hercegovinu na eSky.ba?\n✔ Mogu li se pobrinuti za osiguranje prilikom rezervacije leta iz Prištine za Bosnu i Hercegovinu?\n✔ Ako rezerviram let iz Prištine za Bosnu i Hercegovinu, mogu li rezervirati ujedno i smještaj?\n✔ Koje avio-kompanije nude letove iz Prištine za Bosnu i Hercegovinu?\nBudite sigurni, da na eSky.ba ponuda letova iz Prištine za Bosnu i Hercegovinu uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Kosovo Jeftini letovi iz Kosova Jeftini letovi za La Romanu Jeftini letovi iz La Romane Jeftini letovi za Američke djevičanske otoke Jeftini letovi sa Američkih djevičanskih otoka\nJeftini letovi do Gothenburg Landvetter Jeftini letovi od Gothenburg Landvetter


Budite stalno povezani sa novim Samsung Galaxy satom - Bizlife.rs\nKarić bez nacionalne frekvencije\nBudite stalno povezani sa novim Samsung Galaxy satom\n06:15 Beograd, 13/08/2018\nSamsung Electronics predstavio je novi Samsung Galaxy Watch pametni sat. Galaxy Watch donosi sve najbolje što Samsungov Galaxy ekosistem ima da ponudi, sa dugim trajanjem baterije, mogućnošću povezivanja na LTE mrežu, opcijama za praćenje životnih navika i personalizovanim dizajnom. Korisnici pametnog sata Galaxy Watch postižu više, pomoću novih funkcija za praćenje stresa i sna; uz to, sat nudi opcije za uklapanje u svaki stil, uključujući tri nove opcije boja u srebrnoj, ponoćno crnoj i boji starog zlata, kao i nove boje narukvica koje nude dodatne mogućnosti uklapanja.\nDizajniran iz perspektive dobrobiti korisnika, Galaxy Watch nudi jedno zaista holističko iskustvo korišćenja sa svojom novom aplikacijom za upravljanje stresom , koja automatski detektuje visok nivo stresa i nudi vežbe disanja. Ideja je da se korisnicima pomogne da ostanu koncentrisani i stabilnog raspoloženja. Uz to, nova, unapređena aplikacija za praćenje sna prati sve stadijume spavanja, uključujući i REM san, kako bi korisnicima pomogla da prilagode svoje navike i obezbede sebi odmor koji im je potreban da bi se suočili sa svojim obavezama.\nGalaxy Watch sada donosi različite dimenzije uređaja: srebrnu, prečnika 46 mm i opciju od 42 mm u crnoj ili boji starog zlata. Korisnici mogu dodatno da prilagode svom ukusu svoj Galaxy Watch sa velikim brojem ciferblata i narukvica, uključujući i opcije proizvođača Braloba, koji proizvodi visokokvalitetne kaiševe za satove. Galaxy Watch nastavlja tradiciju Samsungovih pametnih satova sa prepoznatljivim kružnim, rotirajućim ciferblatom, istovremeno prihvatajući digitalni imidž sa stalno uključenim ekranom (Always On Display), uz unapređenu funkcionalnost. Prvi put, Galaxy Watch donosi zvuk otkucavanja analognog sata i zvona na svaki sat, kao i efekat dubine koji senči svaki detalj na ciferblatu, što satu daje tradicionalan izgled. Uz to, sertifikovana dugotrajnost uređaja Galaxy Watch koja odgovara vojnim standardima, sa Corning® Gorilla® Glass DX+ staklom i najboljom otpornošću na vodu u ovoj industriji sa sertifikatom na 5 ATM omogućava dugotrajno korišćenje uređaja, bez obzira na okruženje.\nSamsung Galaxy sat Samsung proizvodi


RTS :: Sarkozi u Avganistanu\nSvet Sarkozi u Avganistanu\nsreda, 20. avg 2008, 08:25 -> 11:53\nSarkozi u Avganistanu\nFrancuski predsednik Nikola Sarkozi poručio je u Kabulu da Francuska nastavlja svoj vojni angažman u Avganistanu "u ime borbe protiv terorizma" i za "slobodu u svetu", nakon pogibije deset francuskih vojnika.\nSarkozi je doputovao u Avganistan, dva dana pošto je 10 francuskih vojnika poginulo, a 21 ranjen u napadu talibanskih snaga istočno od Kabula.\nFrancuski predsednik, koji je rano jutros stigao u glavni grad Avganistana, zajedno sa ministrom spoljnih poslova Bernarom Kušnerom i ministrom odbrane Erve Morenom, obratio se francuskim vojnicima koji se u okviru snaga NATO-a bore u toj zemlji.\n"Zašto smo ovde ? Zato što se ovde odigrava jedna partija za slobodu sveta, ovde se vodi borba protiv terorizma", rekao je Sarkozi odajući počast vojnicima koji su u ponedeljak poginuli nakon što su upali u zasedu talibana.\nSarkozi je poručio francuskim vojnicima da nastave da rade i podignu glave u ime borbe protiv terorizma i za slobodu u svetu.\nPredsednik Francuske je u aprilu odlučio da pojača vojno prisustvo Francuske u Avganistanu, uprkos snažnom protivljenju opozicije koja je u toj odluci videla ustupak SAD.\nSarkozi, koji u Avganistanu treba da provede nekoliko sati, razgovaraće sa avganistanskim predsednikom Hamidom Karzaijem, saopštili su francuski zvaničnici.\nPred polazak iz Pariza, francuski predsednik rekao je da njegova zemlja ostaje posvećena misiji u Avganistanu.\n"Moja odlučnost se nije promenila. Francuska je odlučna u nameri da nastavi borbu protiv terorizma, borbu za demokratiju i slobodu. To je pravedna stvar i za Francusku i njenu vojsku je čast da je brane", rekao je Sarkozi.\nFrancuski vojnici, pripadnici Međunarodnih snaga za podršku u Avganistanu, poginuli su u borbama sa pobunjenicima koje su se vodile oko 50 kilometara istočno od Kabula.\nTo su najveći gubici za francuske snage u Avganistanu od svrgavanja talibanskih vlasti u toj zemlji 2001. godine u međunarodnoj operaciji predvođenoj SAD. Broj Francuza ubijenih u Avganistanu od 2002. godine dostigao je 24.\nFrancuska sada ima 1.670 vojnika u Avganistanu, pošto je ove godine uputila još 700 vojnika, odazvavši se pozivu SAD članicama NATO da pošalju dodatne snage u tu zemlju kako bi se suzbilo sve veće nasilje.\nSarkozi putuje u Avganistan posle pogibije vojnika\n(sreda, 20. avg 2008, 11:17) - Mitar [neregistrovani]\nE, moj brate sarmatski iz Osetije slavne, oni bi ratovali protiv Rusa, Oseta i Cecena, a ni gacane pastunske, pobediti ne mogu, a da ne pricam o Cika AL SADRU ili necemo sad o njemu... Znas ti dobro o komu!?\nKad bi Kadirov sa svojom specijalnom, cecenskom iz Gorija, otisao u Afganistan, za sedam dana ni jedan taliban ne bi smeo preci pakistansko-afganistansku granicu!\n(sreda, 20. avg 2008, 09:38) - Осетин [neregistrovani]\nФранцуске окупационе снаге треба одмах да се повуку из Афганистана.


Ministarstvo za zaštitu životne sredine Archives - ecofeminizam\nAkcija pošumljavanja Srbije se nastavlja\napr 21, 2022 Sandra Iršević\nVelika akcija pošumljavanja Srbije i u Subotici. Jedno od najlepših i najomiljenijih izletišta grada na severu Bačke, jezero u parku “ Dudova šuma“ je ozelenjeno. Ono je oplemenjeno i ozelenjeno…\nPutem Ekološkog sistema rešavaju se problemi\nfeb 22, 2022 Sandra Iršević\nPutem Ekološkog sistema do sada stiglo skoro 1.800 prijava građana. Od toga je deo zahteva rešen, a deo je u proceduri. Ministarka zaštite životne sredine Irena Vujović razgovala je sa…\nDugorepi svračak Otkrivena je nova vrsta ptice u Srbiji-\nmaj 24, 2021 Sandra Iršević\nDugorepi svračak je nova vrsta ptice u Srbiji. Nova vrsta je otkrivena u okviru ornitoloških istraživanja na krajnjem jugu Srbije. Istraživanja su realizovana kao deo projekta uspostavljanja nacionalne ekološke mreže…\nMinistarka zaštite životne sredine Irena Vujović, prisustvovala je akciji čišćenja savskog šetališta, oko starog železničkog mosta. Ministarka je ukazala da na tom delu savskog priobalja godinama unazad postoji problem s…\njun 10, 2020 Sandra Iršević\nMinistarstvo zaštite životne sredine i predstavnici reciklažne industrije potpisali su 9. juna ugovore o isplati podsticajnih sredstava za prerađeni otpad u 2019. godini, saopštilo je Udruženje reciklera Srbije. Reciklerima opasnog…\nUredba za kupovinu ekološki prihvatljivog vida transporta\nmar 13, 2020 Sandra Iršević\nMinistarstvo zaštite životne sredine Vlade Republike Srbije saopštilo je da je Vlada donela Uredbu o uslovima i načinu sprovođenja subvencionisane kupovine novih vozila koja imaju isključivo električni pogon, kao i…


Blog Fullwidth | RTV Sana\nZAVRŠNICA OMLADINSKOG MALONOGOMETNOG TURNIRA\nU Gradskoj dvorani u Sanskom Mostu sutra se nastavlja takmičenje na Omladinskom malonogometnom turniru za mlađe uzrasne kategorije. Na programu je osam utakmica za kategorije pioniri i kadeti, prva počinje u 12 sati, a organizator se nada i velikom odzivu i publike. Omladinski malonogometni turnir za mlađe uzrasne kategorije, kojeg u Gradskoj dvorani u Sanskom […]\nDO 22. JANUARA PRIJAVE ZA IZBOR NAJBOLJEG SPORTISTE SANSKOG MOSTA\nU organizaciji Sportskog saveza općine Sanski Most u petak, 4. februara, će se održati izbor najuspješnijeg sportiste za 2021. godinu. Ova tradicionalna svečanost će se održati u Kino sali, a klubovi do 22. januara trebaju dostaviti liste svojih kandidata. Upravni odbor Sportskog saveza općine Sanski Most je donio odluku o održavanju tradicionalne svečanosti „Izbor sportiste […]


Za 25 godina u svijetu ubijeno najmanje 2.297 novinara | Trebinje Live\nZa 25 godina u svijetu ubijeno najmanje 2.297 novinara\nZvaničnici svjetskih medija apelovali su danas na vlade zemalja da ne gledaju na novinare kao na neprijatelje i da više učine radi zaštite reportera koji izvještavaju o ratovima, zločinima i korupciji.\nU posljednjih 25 godina najmanje 2.297 novinara i medijskih radnika je ubijeno, navodi se u novom izvještaju Međunarodne federacije novinara.\nNa konferenciji Uneska o bezbjednosti novinara u Parizu medijski lideri apelovali su da se poveća pritisak na vlade u zemljama gdje se novinari napadaju, prenosi AP.\n"Zločini protiv novinara, bilo da je riječ o ubistvu, nasilju, hapšenju ili zastrašivanju, postali su previše uobičajena stvar. Postali su zapravo normalnost", rekao je Džon Danisevski, zamenik šefa spoljne redakcije u Asošijeted presu.\nNovinarka CNN Amanpur zatražila je od članica Uneska da podrže slobodu izražavanja.\n"Vrijeme je da svi naši lideri prestanu da nas gledaju kao neprijatelje", rekla je ona.\nProšle godine je širom svijeta ubijeno 112 novinara, a prošlog mjeseca sedam medijskih radnika je poginulo u jednom bombaškom napadu u Kabulu.\nMeđu najugroženijim novinarima su frilenseri, a Danisevski je istakao da im AP i druge medijske organizacije pomažu, ali da to nije dovoljno.\n"Moramo da ponovo ukažemo vladama na značaj slobode medija. Zato što ona izmiče", naveo je on.\nTakođe je zatražio od medijskih organizacija da ne zaziru od izvještavanja o napadima na svoje kolege.\n"Svakog dana, u svakom dijelu svijeta, neki novinar negdje je ubijen, pritvoren ili povrijeđen", upozorio je Danisevski.


Zanimljiva pedagogija: Funkcionalnost porodičnog sistema - Pokazivač\nZanimljiva pedagogija: Funkcionalnost porodičnog sistema\nKada govorimo o proučavanju porodice mislimo na proučavanje kako individualnog funkcionisanja svakog člana porodice, tako i porodice u celini kao sistema. Porodica kao sistem se mnogo razlikuje od drugih sistema, ona je pokretljiva i dinamična, osetljiva na promene i podsticaje u svom unutrašnjem ali i spoljašnjem okruženju. Porodica kao sistem poseduje granice, a održavanje te granice znači kvalitet porodice. Porodica je složen sistem koji funkcioniše uz interpersonalne relacije među članovima i interakcije supsistema ( roditelj-roditelj, roditelj-deca, dete-dete).\nZnačajan aspekt u proučavanju porodične dinamike je nivo i stepen disfunkcionalnih obrazaca ponašanja u porodici.\nDa bismo odredili da li je neka porodica funkcionalna, neophodno je da znamo ciljeve koje je porodica sebi postavila, fazu životnog ciklusa kroz koju porodica prolazi, sistem vrednosti koje je usvojila i na koje se oslanja, stepen zadovoljenja osnovnih potreba. Ono što moram naglasiti je da porodica kao sistem može biti disfunkcionalna na jednom nivou, a na drugom da bude funkcionalna. Porodicu ne može okarakterisati kao funkcionalnu ili disfunkcionalnu jer je svaka porodica različita. Možemo govoriti o (dis) funkcionalnim obrascima ponašanja.\nFUNKCIONALNA porodica je ona koja pokazuje visok stepen uvažavanja i zadovoljavanja potreba svojih članova, koja je uspešna u dostizanju svojih ciljeva. Ovakva porodica odgovara razvojnim potrebama svojih članova , podstiče njihov rast i razvoj i sazrevanje. Takva porodica raste i razvija se, nije statična. Funkcionalna porodica se prilagođava promenama, pruža zaštitu svojim članovima, postoje jasne porodične granice, o problemima se razgovara i zajedno se pronalaze rešenja. Funkcionalna porodica je ona koja može da raste uprkos preprekama na koje nailazi.\nDISFUNKCIONALNA porodica je porodica koja ne može da se adaptira na razvojne i nerazvojne promene, odnosno na očekivane i neočekivane promene. Granice između članova porodice ili ne postoji ili su rigidne, komunikacija je nejasna, pravila su stroga ili nisu uspostavljena, porodica ne odgovara na razvojne potrebe svojih članova i drugo.\nNeke od karakteristika za optimalno porodično funkcionisanje:\n-povezanost članova porodice, međusobna briga;\n-poštovanje ličnosti svakog člana porodice;\n-briga o deci i ranjivim članovima;\n-fleksibilnost u odnosu na unutrašnje i spoljašnje promene;\n-efikasno rešavanje problema;\n-moralne vrednosti i uvažavanje šire društvene zajednice;\n-ekonomska sigurnost, psihosocijalna podrška…\nIskustva su pokazala da retko koja porodica poseduje baš sve navedene karakteristike. Za uspešnu porodicu se smatra ona koja poseduje više navedenih funkcionalnih karakteristika.\nNapomena: Funkcionalnost porodice se ne odnosi na njenu strukturu. Česta je predrasuda da porodica nije funkcionalna ukoliko su roditelji razvedeni. To NIJE tačno. Porodica u kojoj su roditelji razvedeni može biti funkcionalna ukoliko ima neke od navedenih karakteristika, dok porodica sa oba roditelja ne mora da bude funkcionalna ukoliko ne poseduje navedene karakteristike.\nZuković, S. (2012). Porodica kao sistem-funkcionalnost i resursi osnaživanja Novi Sad: Pedagoško društavo Vojvodine.\nfunkcionalnost porodicnog sistema\nSledeći tekstDečji biseri


Nastavak pomoći građanima BiH koji su nastradali u poplavama 2014. godine: Preliminarne liste korisnika/ca pomoći | Laktaši - Glas Laktaša - Nezavisni online magazin\nNastavak pomoći građanima BiH koji su nastradali u poplavama 2014. godine: Preliminarne liste korisnika/ca pomoći\nLAKTAŠI, 20. marta – Objavljene su preliminarne liste korisnika/ca pomoći u okviru projekta koji finansira Evropska unija za izgradnju i sanaciju stambenih jedinica uništenih ili oštećenih u poplavama 2014. godine. Preliminarne liste odnose se na domaćinstva koja su aplicirala na Javni poziv za odabir korisnika/ca pomoći koji je objavljen u sklopu druge faze Programa stambenog zbrinjavanja. Na Javni poziv, koji je bio otvoren od 9. oktobra do 9. novembra 2017. godine, prijavilo se 3.950 domaćinstava.\nOdabir korisnika/ca je vršen od strane općinskih/gradskih Komisija, koje čine po jedan predstavnik/ca općinske/gradske uprave, centra za socijalni rad, mjesne zajednice, nevladine ogranizacije aktivne na tom području, te predstavnik/ca Razvojnog programa Ujedinjenih nacija (UNDP) u BiH ili partnerske organizacije.\nPreliminarne liste korisnika/ca na opštini Laktaši su sledeće:\nInformacije smo preuzeli sa zvaničnog sajta UNDP (www.ba.undp.org)\nPrethodni tekstStigli “Noćni vukovi”\nSledeći tekstBanjalučanin PRVOOPTUŽENI za terorizam u Srpskoj: Ono što je URADIO neke je ŠOKIRALO, a neke nasmejalo


Alfa Romeo Giulietta slike,novi motori i cene otkriveni - AUTOMOBILI\n09/05/2021 6:51:29 PM\nNASLOVNA / HOT / Alfa Romeo Giulietta slike,novi motori i cene otkriveni\nAlfa Romeo Giulietta će vrlo uskoro dobiti fejslift, odnosno osveženi izgled i novu gamu motora. Iako je Alfa Romeo planirao da premijera svih ovih informacija bude na sajmu automobila u Ženevi, neke informacije su ipak procurele pre vremena. Naime, mnogi sajtovi su objavili slabo čuvane informacije vezano za spisak motora i cene, a tu je i nekoliko slika kamufliranog modela da začini ovu interesantnu priču. Očekuje se da promene u vizuelnom smislu budu mahom fokusirane na prednji kraj sa novim logoom koji će biti poput onog na novom Giulia modelu. Takođe, novitet će biti boje, izmenjene felne kao i modifikovani izduvni sistem. Enterije će biti podmlađen, a sve ukazuje na kvalitetnije materijale i moderni Uconnect sistem.\nTagovi2016 Alfa Romeo alfa romeo giulietta Automobili cene detalji Giulia giulietta motori osvežena restilizovana restyle slike spisak motora\nSledeće Alfa Romeo se vraća u Formulu 1 kao samostalan tim?


Međunarodna upravljačka grupa: Odluka u septembru\n02.07.2012 | 14:51 Međunarodna upravljačka grupa: Odluka u septembru\nMeđunarodna upravljačka grupa (ISG) odobrila je “preduzimanje konačnih koraka za okončanje nadgledane nezavisnosti i za zatvaranje Međunarodne civilne kancelarije (ICO)”, saopšteno je KIM radiju iz ICO-a. Odluka u septembru.\nBec (Foto AFP)\nKako se navodi u saopštenju dostavljenom KIM radiju Međunarodna upravljačka grupa konstatovala je da je Kosovo ispunilo uslove iz Sveobuhvatnog predloga za rešenje statusa i da se “na osnovu te konstatacije, kosovske institucije pozivaju da nastave sa usvajanjem dogovorenog paketa amandmana na Ustav Kosova i na zakonodavstvo, kako bi se okončala nadzirana nezavisnost. Mandat Međunarodne civilne kancelarije u Prištini biće ukinut ukinut nakon uspešnog usvajanja neophodnih amandmana na Ustav a, nakon konačnog sastanka ISG-a.Međunarodna upravljačka grupa pozdravlja napredak koji je Vlada postigla u formiranju Komisije za jezike. Međunarodna upravljačka grupa prima k znanju nedavno formiranje Administrativne kancelarije u Severnoj Mitrovici kao konkretan i dobar korak Vlade Kosova da pruži usluge svojim građanima u Mitrovici.Ova međunarodna organizacija pozdravila je na današnjem sastanku u Beču izjavu premijera Tačija da će kosovska vlada imenovanju Komesara za jezike i direktora drugog programa RTK, kao i da formira odbore predviđene zakonima o Prizrenu i Velikoj Hoči kao i da će da nastaviti da se aktivno angažuje u dijalogu sa Beogradom. Međunarodna upravljačka grupa poziva kosovske institucije da usvoje neophodne ustavne i zakonske amandmane koji će predvideti okončanje nadgledane nezavisnosti. “Očekujemo da će se to ispoštovati, čime će se uspostaviti prostor za okončanje nadgledane nezavisnosti nakon sastanak Međunarodne upravljačke grupe u septembru ove godine”, piše u saopšenju.Sastanku u Beču prisutvovao je i kosovski premijer Hašim Tači.\nčetiri + nula = Komentare sa govorom mržnje, rasnim i nacionalnim uvredama, pretnjama, osvrtom na nečiju ličnost i privatan život, nepristojan rečnik, uvredama na račun Radija KIM ili bilo kakav nezakonit sadržaj ne objavljujemo. Bez obrazlaganja odluka, Radio KIM zadržava pravo da komentare, koje redakcija oceni kao neumesne, skrati ili ne objavi. Mišljenja autora komentara ne predstavljaju stavove redakcije.


Lebane, Surdulica, Vlasotince i NALED zajedno pomažu poljoprivrednicima na jugu Srbije - JUGPRESS\nPostavio: Jugpress 1 Marta, 2022\nNestabilnost i nepredvidivost cena, manjak pijaca, nedovoljna tražnja, nedostatak mehanizacije i radne snage najčešći su izazovi sa kojima se suočavaju poljoprivredni proizvođači sa teritorije opština Lebane, Surdulica i Vlasotince. Tržište je pretežno lokalno, pri čemu samo 10% proizvođača svoje proizvode prodaje izvan mesta boravka, a svega 2% izvozi svoje proizvode u inostranstvo.\nOvi rezultati deo su analize koju je NALED sproveo za potrebe projekta prekogranične saradnje Bolje prilike po meri nerazvijenih područja koji realizuje u tri pomenute opštine i dve opštine u Severnoj Makedoniji. Uz pregled potreba proizvođača, analiza nudi i set preporuka za podršku poljoprivredi i ruralnom razvoju, koje su predstavljene na današnjem sastanku NALED-a sa rukovodstvom Lebana, Surdulice i Vlasotinca.\nKako je istaknuto, unapređenje konkurentnosti u poljoprivrednoj i prehrambenoj proizvodnji, kao i diverzifikacija dohotka i poboljšanje kvaliteta života u ruralnim područjima dva su ključna stuba preporuka u okviru projekta. Prvi uključuje ulaganja u sredstva za rad, marketing i preradu proizvoda, kao i uspostavljanje i jačanje poljoprivrednih udruženja, dok se drugi temelji na podsticanju ekonomskih aktivnosti na selu, podršku mladima, uvođenje i sertifikaciju kvaliteta hrane, organskih proizvoda i dr.\nKroz ovaj projekat želimo da pošaljemo drugačiju poruku o ovim i svim lokalnim samoupravama u Srbiji koje se kategorizuju kao nerazvijena područja. Kao što smo imali priliku da vidimo, istina je drugačija – sve tri opštine su posebne, raspolažu specifičnim resursima, autentičnim proizvodima, netaknutom prirodom i drugim potencijalima koji nisu dovoljno prepoznati i promovovisani. To možemo zajedno da menjamo, za početak brendiranjem ovih proizvoda koji su ogledalo vaših opština. Uz finansijsku i stručnu podršku, vlasinski med, vlasotinačke rukotvorine ili povrće iz Lebana imaju kapacitet da postanu prepoznatljiv lokalni brend – poručila je Violeta Jovanović, izvršna direktorka NALED-a.\nTek nešto manje od 40% proizvođača svoje proizvode plasira na pijacama, dok oko trećinu radije bira direktni kontakt sa kupcima. Pored obezbeđivanja mogućnosti da prošire prodaju na druga tržišta, cilj projekta je da se podsticajne mere posebno usmere na razvoj proizvoda po kojima su ovi krajevi poznati i tako stvori šansa za brži razvoj.\n-Prema poslednjim podacima, u Srbiji postoje 44 nerazvijene opštine, a najviše ih je na jugu. Cilj svih nas je da popravimo demografsku sliku, zadržimo mlado stanovništvo i stvorimo nova radna mesta u nerazvijenim i devastiranim podrujčima – izjavila je Slavka Mitričević, savetnica u kabinetu ministra za razvoj nedovoljno razvijenih opština.\nProjekat je identifikovao tri perspektivne oblasti u navedenim opštinama. Miloš Radoičić, zamenik predsednika opštine Surdulica istakao je da će po preporuci NALED-a raditi na unapređenju proizvodno-preradnih kapaciteta u sektorima pčelarstva i šumskih proizvoda. Za istu meru opredelio se i Bratislav Petrović, predsednik opštine Vlasotince, i to u oblasti povrtarstva i izrade tradicionalnih rukotvorina sa lokalnim motivima. Saglasan u ovom stavu bio je i Nenad Jovanović, savetnik u službi za lokalni ekonomski razvoj Lebana, koji je istakao da će se opština posvetiti razvoju proizvodnje povrća.\nLokalne administracije će u okviru projekta dobiti ekspertsku podršku za osmišljavanje podsticajnih mera u odabranim oblastima, a pomoć je obezbeđena i za poljoprivrednike – obuke za pokretanje biznisa, promocija i povezivanje na tržištu.\nProjekat prekogranične saradnje Bolje prilike po meri nerazvijenih područja finansira se sredstvima Evropske unije i pored tri opštine u Srbiji uključuje i Staro Nagoričane i Kumanovo u Severnoj Makedoniji, a sprovodi ga NALED u partnerstvu sa udruženjem žena „Ruža“ iz Lebana, Fondacijom za menadžment i industrijsko istraživanje „MIR“ iz Skoplja i civilnim centrom „AktivUm“ iz Kumanova.


Nova destinacija iskusnog košarkaša: Nesuđeni reprezentativac BiH potpisao za Benficu – Sport Centar Nova destinacija iskusnog košarkaša: Nesuđeni reprezentativac BiH potpisao za Benficu – Sport Centar\nIgrač koji je nekoliko puta bio na spisku košarkaške reprezentacije BiH, iskusni Miroslav Todić (33), preselio se u Portugal.\nDo kraja sezone potpisao je ugovor sa lisabonskom Benficom. Njegov zadnji klub bio je grčki Promitheas, za koji trenutno nastupa bh. reprezentativac Milan Milošević, a također je nosio dres Brindisija, Tofasa, Khimkija, Chalonsa, Cluja…\nKrilni košarkaš nekoliko puta je pozivan u reprezentaciju BiH, čak trebao sa Zmajevima putovati na Eurobasket 2015. godine u Francuskoj, ali se povrijedio na pripremama reprezentacije te je tadašnji selektor Duško Ivanović pozvao Draška Albijanića kao njegovu zamjenu.\nBenfica je trenutno lider portugalskog prvenstva sa omjerom 16-3, ispred Oliveirensea (15-4) i Porta (14-5)…\nNeviđeni skandal: Bivši šampion Evrope plaćao sudijama prostitutke\nPovrede osakatile Bavarce: Bayern na gostovanje u Portugal putuje bez pola tima


Aktuelnosti - Feniks\nRadionica na temu Besmisleni eksperimenti na životinjama\n08. jun 2015.\nU okviru naše kampanje „Čisti i lepi bez surovosti“, dana 3. juna održali smo Radionicu iz oblasti zaštite oglednih životinja u OŠ „Svetozar Marković“ sa učenicima 7-og razreda.\nOrganizacije ne odobravaju zakon koji bi dozvolio masovno ubijanje napuštenih kućnih ljubimaca\n31. maj 2015.\nKao organizacije civilnog društva moramo da obavestimo javnost da smatramo da postoje brojna nezakonita postupanja Ministarstva poljoprivrede i zaštite životne sredine, Uprave za veterinu, a u vezi sa izradom izmena Zakona o dobrobiti životinja.\nZahtev OCD za zaustavljanje izmena Zakona o dobrobiti životinja\nDanas, 18.05.2015. organizacije civilnog društva koje se bave zaštitom životinja uputile su dopis Ministarstvu poljoprivrede i zaštite životne sredine u kome zahtevaju da se zaustavi slanje Nacrta Zakona o izmenama i dopunama Zakona o dobrobiti životinja na dalju nadležnost i da se odmah pristupi izradi novog nacrta uz učešće predstavnika organizacija i stručnjaka. U nastavku je tekst dopisa sa spiskom organizacija koje su potpisale i podržale zahtev.\nKomentar na Radnu verziju Zakona o izmenama i dopunama Zakona o dobrobiti životinja\nKomentar udruženja Link plus, Nada za životinje – Riska i Feniks, danas je izložila Milja Krivokuća na Konsultativnom sastanku organizacija civilnog društva koje se bave zaštitom životinja sa nadležnima iz Uprave za veterinu Ministarstva poljoprivrede i zaštite životne sredine, u organizaciji Kancelarije za saradnju sa civilnim društvom Vlade Republike Srbije\nZaključci Zelenog foruma posvećenog napuštenim kućnim ljubimcima\n09. maj 2015.\nU Narodnoj skupštini Republike Srbije održan je 08. aprila 2015. četvrti po redu Zeleni poslanički forum u organizaciji narodnog poslanika Ivana Karića. Predloge za održivo sistemsko rešenje problema napuštenih kućnih ljubimaca predstavila su udruženja Link Plus, Feniks i Nada za životinje – Riska. U diskusiju su se uključili predstavnici Udruženja veterinara male prakse Srbije i Kinološke akademije.\nŠetnja odgovornih vlasnika pasa na 28. SuisseGas Beogradskom maratonu\n01. maj 2015.\nBeogradski maraton je od ove godine postao i manifestacija dobrodošla za kućne ljubimce (pet friendly) omogućavajući vlasnicima pasa da učestvuju u Trci zadovoljstva. Odgovorni vlasnici koji su doveli čipovane i vakcinisane pse prvi put su sišli sa trotoara i prošetali sa svojim ljubimcima beogradskim ulicama.\nDiskriminacija vlasnika pasa određenih rasa\nOdluka Erste banke da pojedine filijale postaju pet friendly obradovala je ljubitelje životinja, ali kada smo pročitali tekst odluke i obaveštenja, iznenadila nas je neinformisanost i neusklađenost ove odluke sa zakonima Republike Srbije.\nSvetski dan oglednih životinja 24. april\nPovodom Svetskog dana oglednih životinja zajedno sa kolegama iz udruženja Link plus i Nada za životinje- Riska želimo da podsetimo da svake godine u svetu strada oko 150 miliona životinja u surovim eksperimentima.\nU Narodnoj skupštini Republike Srbije održan je četvrti po redu Zeleni poslanički forum u organizaciji narodnog poslanika Ivana Karića. Predloge za održivo sistemsko rešenje problema napuštenih kućnih ljubimaca predstavila su udruženja Link Plus, Feniks i Nada za životinje - Riska. U diskusiju su se uključili predstavnici Udruženja veterinara male prakse Srbije i Kinološke akademije.\nSvetski dan napuštenih životinja 4. april\nSvetski dan napuštenih životinja ove godine obeležava se u znaku izmena Zakona o dobrobiti životinja i apela udruženja koja ukazuju na napoštovanje i grubo kršenje postojećih odredbi tog zakona. Danas se u Srbiji ne sprovode mere odgovornog vlasništva, ne podstiče udomljavanje pasa i mačaka i ne kažnjava kršenje zakona koji štite dobrobit životinja.\nDopis Narodnoj skupštini Republike Srbije, 11. jun 2018: Podrška zabrani uzgoja životinja radi proizvodnje krzna i kože


Mozak je poput muskulature, ukoliko ne vežbamo izgubićemo kondiciju. Stvarajući nove sinapse (živčana struktura pomoću koje se prenose informacije iz tela u mozak i obrnuto kao i iz jednog dela mozga u drugi) među nervima,… Više\nPamćenje je osnovni misaoni proces koji se sastoji u primanju, obradi, zadržavanju, trajanju i kasnijem reprodukovanju stečenih iskustvenih sadržaja ili informacija. To je sveukupnost upamćenog materijala, odnosno, sve ono čega pojedinac može da se seti… Više\nCiljevi su krajnje tačke prema kojima su usmerene naše aktivnosti, oni su naše zvezde vodilje. Ipak, ciljevi kojih svako od nas ima u velikom broju, često budu neispunjeni. Ako želite da jednostavno i brzo ispunite… Više\nOpšte je poznato da je postavljanje ciljeva vodič kroz život. Svako od nas sebi postavlja neke ciljeve, od momenta kada ujutro ustanemo (kratkoročni) do onih koji nas vode kroz ceo život (dugoročni). Postavljanje ciljeva zato… Više\nVelike kompanije dobro razumeju šta su i koliko su važni brendovi - o popularnosti kod nas dovoljno govore "Noći reklamoždera" i milioni koji se slivaju u kampanje i oglašavanje. U nekim slučajevima, brendovi su moćniji… Više\nVrste emocija Koliko puta vam se dogodilo da jednostavno ne znate šta ćete učiniti koliko ste ljuti, ili ste dobili kritiku od pretpostavljenog koja vas je dovela do suza...? Ljudi različito reaguju u različitim situacijama,… Više\nSvako od nas može da smisli hiljadu izvinjenja i izgovora kada je reč o tome zašto u nečemu nismo uspeli, zašto neke stvari nismo ni pokušali ili još čekamo na "povoljan trenutak". To je lakši… Više\nEvropska licenca poslovnih kompetencija (European Business Competence* Licence - EBC*L) je uspostavljena kao sertifikat poslovnih znanja potrebnih za: 1. prvi ulazak u poslovni svet; 2. donošenje finansijskih odluka; 3. nadzor i upravljanje finansijskom stranom projekta;… Više\nEvropska kompjuterska vozačka dozvola (ECDL) je vodeći svetski sertifikacioni program kompjuterskih veština za krajnje korisnike.Ona je međunarodno poznata kao opšte prihvaćeno merilo za krajnje korisnike kompjuterskih veština i vodeći je sertifikat koji treba da bude… Više\n‹‹ < 24 25


Moskva prikuplja sredstva za restauraciju Žiče - 17.06.2015, Sputnik Srbija\nU Moskvi je povodom otvaranja izložbe ikona Žiče održana humanitarna akcija na kojoj su prikupljena sredstva za restauraciju tog manastira. 17.06.2015, Sputnik Srbija\n23:04 17.06.2015 (Osveženo: 16:19 05.10.2015)\n© Sputnik / Jovana VukotićHumanitarno veče „Jedinstvo bez granica“, otvaranja prodajne izložbe ikona srpskog manastira Žiča\nIzložbu je otvorio srpski ambasador u Rusiji Slavenko Terzić, koji je izrazio zadovoljstvo odzivom ruske publike i zahvalio svima koji su učestvovali u organizaciji.\nMeđu zvanicama je bio i bivši ruski ambasador u Srbiji Aleksandar Konuzin, koji pozdravio velike napore srpske ambasade u Moskvi na jačanju veza između ruskog i srpskog naroda.\n„Uvek ću se rado odazvati i doći na slične događaje. Koristim ovu priliku da pozdravim sve koji me pamte. Sa suprugom se rado sećam vremena koje smo proveli u Srbiji. Želimo vam sve najbolje“, istakao je Konuzin.\n© Sputnik / Jovana VukotićOtvaranja prodajne izložbe ikona srpskog manastira Žiče\nOtvaranja prodajne izložbe ikona srpskog manastira Žiče\nTom prilikom priređen je koncert na kom su učestvovali srpski i ruski umetnici, a prikazan je i film o manastiru.\nManastir Žiču je početkom 13. veka, kao svoju zadužbinu, podigao Stefan Prvovenčani. U 20. veku, kralj Aleksandar Karađorđević je sproveo veliku restauraciju manastira u kojoj su učestvovali ruski ikonopisci Ivan Meljnikov i Nikolaj Majendorf.\n© Sputnik / Jovana VukotićHumanitarno veče „Jedinstvo bez granica“\nHumanitarno veče „Jedinstvo bez granica“\nMeđutim, prema rečima starešine Podvorja srpske patrijaršije u Moskvi i vikarnog episkopa Antonija to nije jedina stvar koja povezuje manastir sa Rusijom.\n„Manastir Žiča je vekovima povezan sa Rusijom. O ovome govori i mali hram u okviru manastirskog kompleksa, posvećen Svetom Savi, u kom se nalazi freska ruskom imperatoru Nikolaju Drugom“, rekao je episkop Antonije.\nPrema rečima sestre Nektarije, ikone koje pravi sestrinstvo manastira bile izložene na jednoj manjoj izložbi prošle godine, pa su sada došli na ideju da se ove godine organizuje veća samostalna izložba.\n„Pokušavamo da živimo od svojih ruku. Ono što narod da kao prilog, to se ulaže u izgradnju crkava, u sanaciju starih objekata, jer Žiča je manastir iz 13. veka i možete zamisliti koliko treba raditi na održavanju“, ističe sestra Nektarija.\nOna je dodala da manastir, osim ikonografske radionice, koja je najpoznatija, ima i radionicu za vez i za šiće.\n© Sputnik / Jovana VukotićHumanitarno veče „Jedinstvo bez granica“ - Manastir Žiča\nHumanitarno veče „Jedinstvo bez granica“ - Manastir Žiča\nHumanitarnu izložbu ikona organizovali su manastir Žiča, Ambasada Republike Srbije u Rusiji, podvorje Srpske pravoslavne crkve u Rusiji, kao i bratstvo „Sinovi Atosa“.


A. J. 12. februara 2021. 17:18\nČlan Kriznog štaba Predrag Kon upozorio je danas da se epidemiološka situacija u Srbiji postepeno i „uporno“ pogoršava i da je rizik od zaražavanja pojačan u vreme praznika zbog čega je apelovao na građane da se pridržavaju mera, a posebno oni koji će praznike provesti u zimovalištima.\n„Videćemo šta će biti zaoštravanje. Jasno je da ćemo posledice ponašanja tokom praznika videti tek kasnije“, rekao je Kon.\nNa konstataciju da Krizni štab upozorava na opasnost od širenja zaraze tokom praznika, a da se danas otvara gondola na Kopaoniku i pitanje da li će ako posle praznika skoči broj zaraženih, odgovornost biti na građanima, Kriznom štabu ili vladi, Kon je rekao da otvaranje gondole ne bi posebno komentarisao, a da ćemo za eventualno pogoršanje situacije svi zajedno biti odgovorni.\n„Ne znam čemu služi to pitanje, apel je da se poštuju mere i na poslednjem sastanku Kriznog štaba odlučeno je da nema govora o njihovom popuštanju“, rekao e Kon.\nPonovio je da oni koji su primili prvu dozu vakcine nije zaštićen i da su ispitivanja pokazala da svega oko 50 odsto vakcinisanih posle prve doze stekne određeni imunitet, ali da posle druge doze nivo antitela značajno veći.\n„Svi se osete zaštićeno posle prve doze, a to je teška varka i sve češće se javlja zaražavanje kod onih koji su primili prvu dozu“, rekao je Kon.\nkrizni štabmerePredrag Kon\nProtest advokata u Beogradu, traže potpuno povlačenje nacrta zakona o…\nMarko Vujić: Rio Tinto bi povećao BDP za manje od jedan odsto\nAmbasadorka: Indeks rodne ravnopravnosti u Srbiji 55,8, dok je prosek…\nAkcija recikliranja u osnovnim školama za pomoć malom Bošku


Gradski muzej Sombor: Važni zaključci sa 5. Međunarodne konferencije "Vaspitavati kulturom" u Beogradu\n* Zavod za proučavanje kulturnog razvitka u partnerstvu sa Reprezentativnim udruženjem u kulturi BAZAART, Centrom za dramu u edukaciji i umetnosti CEDEUM i Malim pozorištem „Duško Radović“ organizovao je Petu naučno-stručnu konferenciju s međunarodnim učešćem, pod nazivom „VASPITAVATI KULTUROM: Ka društvu u kom su vrednosti važne“ 24. i 25. juna u Beogradu\nTema konferencije ukazivala je na potrebe i mogućnosti za saradnju među resorima kulture i prosvete, s fokusom na značaju saradnje za vaspitavanje mladih generacija i time konsolidaciju sistema vrednosti u društvu.\nNa panelu „Saradnja kulture i prosvete uređena na nivou lokalnih samouprava“ grad Sombor je predstavljao većnik zadužen za oblast kulture i obrazovanja Nemanja Sarač, zajedno sa predstavnicima gradova Pančevo, Smederevo i Helsinki.\nSarač je predstavio ključne gradske projekte u oblastima kulture i obrazovanja među kojima su Palata kulture i Centar za stručno usavršavanje zaposlenih u obrazovanju.\n- Izražavam zahvalnost organizatorima zbog činjenice da su kao primere dobre prakse prepoznali brojne aktivnosti grada Sombora u oblastima kulture i obrazovanja. Kultura i obrazovanje su istorija, sadašnjost i budućnost Sombora. Naša posvećenost liderstvu u njima izražena je podrškom u vidu budžetskih sredstava, ali i brojnim manifestacijama, priznanjima i stipendijama. Nikad ne gubimo iz vida da su uspesi bazirani na ljudima. Ulaganja u kulturu i obrazovanje su u svakom smislu najisplativija - rekao je ovom prilikom većnik Nemanja Sarač:\nOrganizacioni odbor konferencije kao primer dobre prakse, prepoznao je i pozvao Gradski muzej Sombor da predstavi svoju radionicu „Muzej u koferu“, koju vodi Nevena Živadinović Кusonić, kustos pedagog, na okruglom stolu „Кako sve možemo vaspitavati kulturom – Škola kao kulturni centar“. Radionica predstavlja aktivnu saradnju između škola i muzeja, uz posredstvo lokalne samouprave i Кulturnog centra „Laza Кostić“ Sombor. Ova radionica je uspešno izvedena u svim somborskim i seoskim osnovnim školama kroz organizovano gostovanje muzeja u školskom prostoru, u kojem muzejski pedagog kroz igru približava učenicima muzejske eksponate i upoznaje ih sa njihovom namenom. Sadržaj radionice je usklađen sa nastavnim planom, sa ciljem da istakne vrednost negovanja tradicije. Radionica u školskom ambijentu dovela je do pojačanog interesovanja učenika za muzej i muzejsku delatnost. Škole obuhvaćene ovom radionicom organizovano su posetile muzej i sa kustosom obišle stalnu postavku i zabavile se u različitim kreativnim radionicama muzejske učionice.\nOrganizacioni odbor konferencije, takođe, prepoznao je i pozvao u okviru panel diskusije „Saradnјa subjekata u kulturi i prosveti kroz ličnu inicijativu Marijanu Bugarski, nastavnicu TiT i TIO u ŠOSO "Vuk Karadžić", Sombor kao inicijatorku i realizatorku virtuelnih šetnji koja je prezentovala prisutnima rad pod nazivom “Nastavnice, kada ćemo opet virtuelno da se šetamo muzejima i galerijama?”\nOve školske godine nastavnica Marijana Bugarski organizovala je video-konferencije – časove putem skajpa (Skype) zuma (Zoom), bazirane na saradnji sa kustosima iz muzeja i galerija širom Srbije. Oni su u toku video-konferencije sopstvenim mobilnim telefonima šetali kroz prostorije muzeja ili galerija prikazujuće postavke, prilagodivši svoje izlaganje učenicima sa smetnjama i poteškoćama u razvoju. Osim matične škole u realizaciju su bili uključeni PU “Vera Gucunja“ kao i osnovne škole Zapadnobačkog upravnog okruga i bratska škola - Készségfejlesztő Iskola iz Baje.\nInterakcija kustosa i učesnika video-konferencije posebno je povećala interesovanje za novim virtuelnim šetnjama. Putem videokonferencija učesnici su imali prilike da vide: Narodni muzej Niš, Logor Crveni krst i postavku Srednjevekovno oružje, predavanje arhitektkinje Dragane Кojić iz Novog Sada, Centar za zemljanu arhitekturu, Muzej nauke i tehnike, Istorijski muzej, Galeriju Matice srpske, Prirodnjački muzej "Pazi, otrovno!", video-konferenciju iz bratske škole iz Baje i Narodni muzej Toplice – Prokuplje. Sem virtuelnih šetnji neki od kustosa muzeja poneseni idejom došli su u Sombor i uživo nas proveli virtuelnim turama koje postoje na njihovom sajtu - Vazduhoplovni muzej Beograd, prisustvovali smo radionici galerije „Milan Konjović“ u matičnoj školi. Nastavnica Marijana u početku vođena idejom da učenicima Škole “Vuk Karadžić” približe kulturno istorijske sadržaje koje nisu bili u mogućnosti da obiđu proširila je aktivnost na učenike OŠ i decu iz PU “Vera Gucunja”. Putem video-konferencije prvi put ove godine prenosili smo priredbu povodom Dana škole, iz “Narodnog pozorišta” Sombor.\nSadržajnim video-konferencijama učesnici su saznali nešto više o prošlosti naših naroda, razvijali su estetske kriterijume, sticali nova iskustva i znanja koja će moći u budućnosti da primene i komunicirali jedni sa drugima.\nIdeja o ovakvom inovativnom načinu nastave, upotrebom IKT-a, naišla je na pozitivne reakcije, kako kolega, tako i ostalih uključenih u realizaciju. Dogovoren je i nastavak saradnje sa ciljem očuvanja kulturne i istorijske baštine Srbije.\nNevena Živadinović Kusonić,\nViše iz ove kategorije « Janičićev i poziv Gradskog muzeja na retrospektivu Likovne jeseni u Somboru\tIzložba "Priča o peškiru" otvara novu sezonu u Gradskom muzeju Sombor »


ZAHVALNOST MINISTARSTVU OMLADINE I SPORTA – Sportski savez Beograda\nPočetnaVesti naslovnaZAHVALNOST MINISTARSTVU OMLADINE I SPORTA\nGeneralni sekretar Sportskog saveza Srbije Goran Marinković sumirao je utiske posle Sedmog međunarodnog sajma sporta koji je od 23. do 25. novembra 2018. održan u Hali 1 Beogradskog sajma:\n– Pre svega želim da se zahvalim Ministarstvu omladine i sporta na podršci koju su nam pružili ove godine. Njihova pomoć i odlična saradnja koju negujemo veoma je bitna za pravilno funkcionisanje i rad na promociji sporta. Hvala i granskim i teritorijalnim sportskim savezima. Svojim učešćem doprineli su da ovaj Sajam sporta bude veličanstven. Uspeli smo da ove godine uz njihovu pomoć oborimo rekord u broju aktivacionih zona pod kupolom hale 1 Beogradskog sajma. Ono što je još važnije broj dece koja su se oprobala u sportovima najveći je do sada, preko 60.000 mališana za tri dana bavilo se bar na kratko sportom. Naš najveći uspeh biće ako mališani nastave da se bave fizičkom aktivnošću, a bar nekoliko njih uđe u sistem sporta. Ne želim nikoga da zaboravim, pa se zahvaljujemo i predavačima koji su učestvovali na seminarima, prezentacijama i panel diskusijama. Hvala i generalnim sekretarima sportskih saveza i trenerima koji su se ove godine odazvali na seminare u velikom broju. Nadam se da su se sportisti šampioni lepo osećali tokom tri dana Sajma sporta. Imali su priliku da prenesu duh šampiona na one mlađe koji to tek treba da postanu.\n– Želimo da budemo što detaljnije upućeni u rad svakog člana Sportskog saveza Srbije. Trudimo se da izađemo u susret i granskim i teritorijalnim savezima. Želimo da zajedničkom dobrom saradnjom izdignemo sport na još viši nivo i nastavimo sa njegovom promocijom. Slušajući komentare, trudićemo se da prevaziđemo očekivanja i sledeće godine na Sajmu sporta uradimo još više za srpski sport.


Učestali ekstremni vremenski uslovi\nAmerička Agencija za istraživanje svemira, NASA, saopštila je da je ova godina najtoplija na planeti posle 131 godine. Nova studija toplog vremena u Sjedinjenim Državama, koju je izdala Nacionalna prirodnjačka federacija, predviđa da će ekstremno toplo vreme do 2050. postati uobičajeno. Ta privatna organizacija za proučavanje životne sredine ukazuje da će se tokom zagrevanja planete, povećati i kišne padavine i suše. Ipak, nisu svi naučnici saglasni u pogledu uticaja globalnog zagrevanja ili rešavanja njegovih posledica.\nOd rekordnih vrućina u Rusiji do teških padavina u Pakistanu i katastrofalnih klizišta i odrona u kišom natopljenoj Kini, mnogi klimatolozi predviđaju da će ekstremni vremenski uslovi sa zagrevanjem planete postati uobičajeniji.\n„Dok se planeta bude zagrevala, može da dođe do povećanja vode u atmosferi, tako da će kada pada kiša, pljuskovi biti mnogo jači, što će zaista biti katastrofalno.“\nKlimatolog Amanda Staud iz Nacionalne prirodnjačke federacije, sa sedištem u Sjedinjenim Državama, koautor je izveštaja ove privatne organizacije za 2010. godinu, o ekstremnim vrućinama u Sjedinjenim Državama. Ona je utvrdila da su mnogi gradovi duž Istočne obale Sjedinjenih Država, u poređenju sa prosečnim temperaturama, imali dvostruko više dana sa temperaturom od 32 stepena Celzijusa. Ona kaže da će tako ekstremna vrućina ubrzo postati uobičajena.\n„Iznenadilo me je to što će 2050. godine, 2010. u stvari moći da se smatra normalnom, ili bar prosečnom ili tipičnom godinom, zavisno od ispuštanja gasova koji izazivaju globalno zagrevanje kroz koje prolazimo.“\nOna i mnogi naučnici kažu da zagađenje izaziva povećanje količine ugljen dioksida u atmosferi, koji zadržava toplotu i izaziva globalno zagrevanje. Međutim, klimatolog Patrik Majkls iz Instituta „Kejto“, kaže da je to preterivanje.\n„Svi ovi gradovi će biti, i već jesu topliji, nezavisno od ispuštanja ugljen dioksida u atmosferu.“\nMajkls kaže da beton i opeke u gradovima zadržavaju više toplote nego ugljen dioksid. On za najveći deo ovogodišnjih ekstremnih vrućina u istočnom delu Sjedinjenih Država, okrivljuje vremenski ciklus nazvan La Ninja.\nAmanda Staud kaže da dugoročno ekstremno vreme može imati negativne posledice – zdravstvene probleme povezane sa alergijama koje izazivaju biljke, do nestašice hrane zbog toga što je rod izložen stresnim uslovima. Ovog leta, velike suše i šumski požari u Rusiji, naglo su smanjili svetske rezerve žitarica. Staud kaže da je dugoročno rešenje korišćenje drugih oblika energije.\n„Treba da počnemo da se udaljavamo od oslanjanja na fosilna goriva kao što su ugalj, nafta i gas i prebacujemo na čistije izvore, kao što su solarna energija i energija vetra i tražimo načine efikasnijeg korišćenja energije.“\nAli Patrik Majkls kaže da to nisu realna rešenja.\n„Solarna energija je veoma neefikasna i mora da bude masivno subvencionisana. Vetar nikada neće moći da proizvede energiju dovoljne "gustine’".\nMajkls kaže da su se ljudska bića uvek prilagođavala promenama životne sredine i da će se to nastaviti.\n„Ovaj problem se ne razlikuje od mnogih apokaliptičnih opasnosti koje su se nadnosile nad ljudsku zajednicu od pamtiveka i svim tim opasnostima smo se prilagodili.“\nOsim što se spore o klimatskim promenama, naučnici su saglasni da će gradovi biti sve topliji, jer se šire i povećavaju količinu zgrada i puteva.


Svet je sve zaraženiji besmislenim poslovima - Biznis i Finansije\nHome\tVestiPolitika i društvo\tSvet je sve zaraženiji besmislenim poslovima\nMnogi se i danas podsmevaju apsurdnoj neefikasnosti od koje je bolovala privreda nekadašnjeg Sovjetskog Saveza, gde se toliko mnogo ljudi samo pretvaralo da rade korisne stvari. No, to je sve više slučaj i sa velikim kompanijama u zapadnoj ekonomiji, ali se njima, za razliku od propale socijalističke privrede, to prodavanje magle i te kako isplati.\nSve manje pravimo nešto konkretno. Novac se sve više zarađuje kroz finansijske transakcije i poslove u korporacijama za koje, uprkos zvučnim titulama, čak i oni koji ih obavljaju se bar ponekad zapitaju – čemu uopšte služe?\nFizičar Mark Bjukenen, autor knjige „Prognoza: Šta nas fizika, meteorologija i prirodne nauke mogu naučiti o ekonomiji“, u svojoj najnovijoj analizi za „Blumberg“, govori upravo o ovoj temi. On napominje da je jedan od krajnje zabrinjavajućih pokazatelja o padu vrednosti koju danas proizvodimo to što se u Sjedinjenim Državama – kolevci preduzetništva – već decenijama osniva sve manje novih preduzeća.\nS druge strane, političke odluke i zakoni koji se donose sve više idu u prilog velikim kompanijama i rastu njihovih zarada, „što je još jedna pobuna protiv ekonomske efikasnosti“, smatra američki fizičar i pisac.\nBjukenen se u svojoj analizi poziva na zaključke više ekonomista, među njima i na Vilijama Baumola i njegova predviđanja o „rasipničkim poslovima“. Baumol je još pre trideset godina sugerisao da će budućnost kapitalizma možda pripadati neproduktivnim preduzećima. Takve firme koriste moć i uticaj da bi zaradile, ali od njihove koristi ne mora nužno da profitira i društvo.\nPomenuti američki ekonomista je već tada izražavao brigu zbog porasta „neproduktivnih preduzetnika“ koji kupuju rivale ili koriste propise za suzbijanje konkurencije, „uspevajući kao paraziti na produktivnim delovima ekonomije“. Takva kretanja su u potpunosti dokumentovali nedavno objavljeni rezultati istraživanja ekonomista Roberta Litana i Ijana Hataveja, koje je obuhvatilo korporativno tržište u poslednjih trideset godina.\nRast ulaganja u „rasipničke poslove“\nAnaliza finansijskih tržišta tokom 2012. godine u Velikoj Britaniji, koju je zatražila britanska vlada, pokazala je ogroman porast „rasipničkih ulaganja“ koja odvlače novac od zaista produktivnih i zdravih preduzeća.\nAli čak i izvan sektora finansija, čini se da današnje poslovanje pre ima za cilj da obezbedi što veće učešće u preraspodeli postojećeg bogatstva, nego da proizvede ekonomsku vrednost. Korporacije troše više vremena na to kako će samnjiti poreske obaveze i što bolje se predstaviti u javnosti, nego na ono što bi trebalo da im bude osnovna funkcija – kako da povećaju zaradu zahvaljujući rastu produktivnosti.\nBjukenen, međutim, posebno ističe da je vrlo ubedljiva objašnjenja za pad produktivnosti ponudio čovek koji nije ekonomista već antropolog, Dejvid Greber. Ovaj profesor na Londonskoj školi ekonomije, poznat je i kao veliki politički aktivista, koji je bio i organizator pokreta „Okupirajmo Vol Strit“.\nGreber je kroz svoje analize jasno predočio kako je imperativ moderne ekonomije osvajanje što veće moći i statusa, te da zbog toga sve više kompanija u suštini nema bilo kakav ekonomski smisao niti funkciju. Ovaj antropolog, koji je u svojoj struci među vodećima u svetu, izneo je još 2013. godine naizgled bizarnu tvrdnju da možda čak 30% ukupnih poslova koji postoje na tržištu – uopšte ne doprinose društvu.\nSam Greber kaže da od kako je počeo da se bavi ovom problematikom, stalno mu se javlja na stotine ljudi koji se žale da bi njihovi poslovi mogli odmah da se ukinu bez ikakvog gubitka za društvo. Ono što je indikativno je da se na besmislenost svojih poslova ne žale ljudi koji rade u proizvodnji, nastavi, čiste, sakupljaju smeće ili gase požare. To su uglavnom zaposleni u sektoru korporativnih usluga: ljudski resursi, odnosi s javnošću, lobiranje, telemarketing, ili finansije i bankarstvo, konsalting, menadžment, korporativno pravo….


Vesti: Sputnjik istražuje — kako testiranje građana tačno funkcioniše /video/ - 02.04.2020, Sputnik Srbija\nVesti: Sputnjik istražuje — kako testiranje građana tačno funkcioniše /video/\nPratite vesti Radija Sputnjik. 02.04.2020, Sputnik Srbija\n13:29 02.04.2020 (Osveženo: 13:43 02.04.2020)\nSvet se približava cifri od milion zaraženih koronavirusom, i skoro 50 hiljada umrlih. Srpski lekari neće održati konferenciju za novinare, javnosti će se obratiti predsednik Alkesandar Vučić posle sastanka sa kriznim štabovima.\nOtklonjene dileme o uvođenju vanrednog stanja u RS. Kako se Banja Luka uz pomoć Srbije se bori protiv koronavirusa.\nProradio onlajn test samoprocene na Kovid-19, saopštila premijerka Ana Brnabić; Sputnjik je istraživao - kako testiranje građana tačno funkcioniše?\nIstražujemo kako pomoći pčelarima u Srbiji - od početka pandemije nemaju dozvolu da odu u pčelinjake u vreme policijskog časa, zbog čega pčelinjacima bukvalno preti katastorfa.


„APA Akademija“ za ljubitelje piva – u Kruševcu | RTK\n„APA Akademija“ za ljubitelje piva – u Kruševcu\nLjubitelji piva najčešće ističu da su kvalitet i svežina kriterijumi po kojima biraju omiljeno pivo. Sa ciljem da svojim korisnicima pruže upravo to, Apatinska pivara skreće pažnju na važnost pravilnog točenja i serviranja piva.\nKrigla hladnog piva njegova boja i pena, u omiljenom kafiću u društvu prijatelja zadovoljiće zahteve i najprobirljivijih, tvrde u Apatinskoj pivari.\nKako bi barmenima u preko 300 kafića skrenulo pažnju na važnost pravilnog točenja i serviranja piva, Jelen pivo je organizovalo „APA Akademiju“. Instruktor Milan Jovanović kaže da Jelen točeno pivo omogućava uz vizuelni užitak i prepoznatljivu aromu i miris.\nDa bi se stvorio savršeni odnos pene i tečnosti pivo se pravilno toči pod uglom od 45 stepeni. Pena treba da bude jednaka debljini 2 prsta. Da se ne bi izgubilo na ukusu i aromi, iz Apatinske pivare preporučuju da se prvi mlaz iz točilice ne sipa direktno u čašu, jer je bio u kontaktu sa vazduhom.\nPrethodno : Pred finale fudbalskog Kupa Rasinskog okruga: Temnić ili Trajal?\nSledeće : VASPITNO-POPRAVNI DOM KRUŠEVAC NEKAD I SAD


Tag / Kupovina automobila / Vesti online\nLjudi sve manje kupuju automobile, ali...\nEvropsko tržište automobila opada već šest godina uzastopno, ali neočekivano poboljšanje u decembru možda predstavlja nagoveštaj oporavka, pokazuju danas objavljeni industrijski podaci.\nDragi, moraš da mi kupiš auto!\nPogledajte svađu bračnog para na Sajmu automobila u Kini. Posle ovoga mu neće pasti na pamet da je vodi do trafike....\nTop 10 prevara u Srbiji\nPrevaranti vrebaju sa svih strana! Svakim danom u Srbiji javlja se novi način prevare građana koji najčešće ne mogu da ostvare pravdu jer se još uvek prevareni ljudi nazivaju “ovcama”,...\nKubanci konačno smeju da kupuju kola!\nKuba je legalizovala prodaju i kupovinu automobila za obične građane, objavljeno je u Službenom glasniku. To je još jedan veliki korak u ekonomskoj transformaciji te karipske zemlje, za koji se...


Izložba radova učenika 'Škole za dizajn Bogdan Šuput’\nIzložba radova učenika 'Škole za dizajn Bogdan Šuput’, povodom 120 godina od rođenja Save Šumanovića\nIzložba će biti otvorena u četvrtak, 15. decembra 2016. sa početkom u 19,00 časova u Galeriji "Selo" Doma kulture opštine Novi Bečej.\nSava Šumanović je najznačajniji slikar prve polovine XX veka i svakako jedan od najznačajnijih srpskih slikara uopšte.\nNa izložbi će biti predstavljeni radovi učenika Škole za dizajn "Bogdan Šuput" i rezultati njihovih mentora, profesora: Lidije Stanković, Ivane Samardžić, Divne Tilić, Gospave Manojlović, Gordane Šijački, Gordane Nedimović, Radmile Beljanski, Dragana Vojvodića i Đure Radišića.\nU obeležavanju ovog velikog jubileja profesorima umetničke škole pridružila se sa svojim učenicima, profesorica Ivana Vlajkov iz Mašinske škole u Novom Sadu.\nŠkola nosi ime jednog od začetnika srpske i jugoslovenske moderne, slikara Bogdana Šuputa, kojeg je prerana smrt prekinula u stvaralačkom usponu. Pridružujući se obeležavanju 100 – godišnjice od rođenja Bogdana Šuputa, profesori i učenici škole ostvaruju zapaženu izložbu u Muzeju grada i Galeriji Zrno u Novom Sadu u jesen 2014. godine.\nOsvedočeni uspehom ovih izložbi grupa profesora uzima na sebe odgovornost da obeleži jubilej 120 godina od rođenja slikara slične sudbine, Save Šumanovića.\nRadovi učenika ostvareni su u različitim tradicionalnim materijalima i tehnikama, ali i modernim tehnologijama informacionog doba, što je jedan od razvojnih ciljeva škole.


Šapčani će u subotu, 3.oktobra ponovo na birališta\nŠapčani će u subotu, 3.oktobra ponovo na birališta. Kako se nadaju poslednji put,kada je reč o ovim izborima. Naime, bivši gradonačelnik Nebojša Zelenović uporno je odugovlačio izborni proces kako bi što duže držao vlast, ali, kažu upućeni i kako bi uništio dokaze o svim kriminalnim radnjama za koje bi mogao da odgovara kad vlast prepusti Srpskoj naprednoj stranci, koja je ubedljivi pobednik izbora.\nKako se saznaje, srpski naprednjaci apelovali su na svoje birače i sve građane sa pravom glasa, upisane u birački spisak na pet mesta na kojima se ponavljaju izbori, da se u subotu 3. oktobra pridržavaju svih mera koje je propisala Gradska izborna komisija, uključujući i upotrebu telefona na biračkim mestima.\nKako se saznaje, veoma je važno da se izbegne svaka mogućnost da na bilo kom od pet biračkih mesta izbori budu ponovljeni, jer je vreme je da se izborni proces završi, kako bi Šabac počeo ubrzano da se razvija, a Šapčani počeli da žive bolje.\nZato su, kako se saznaje, apelovali i na svoje članove i birače da ne nasedaju na provokacije Nebojše Zelenovića i Dušana Petrovića koji manipulišući izbornim procesom žele da razvlače izbore samo da ne bi predali vlast pobedniku izabranom po volji naroda- Srpskoj naprednoj stranci.\nŠapčani sa kojima smo razgovarali, zgroženi su svim manipulacijama Dušana Petrovića i Nebojše Zelenovića i, kako kažu, jedva čekaju da im vide leđa i počnu da žive u Šapcu bez kriminala, sumnjivih poslova i laži.\nTags: Dušan Petrović, GIK, Nebojša Zelenović, ponovljeni lokalni izbori, Šabac\nNajveći izazov za Metalac do sada – stiže Partizan\n“Jelisaveta Vasilić ličnost dana zbog toga što crta metu na čelo bratu predsednika Vučića?” Oglasila se Nina Mitić povodom plaćenih medija


Svetska banka: Klimatske promene mogu gurnuti u siromaštvo 100 miliona ljudi\nBeta\t 8. novembra 2015. 22:15\nKlimatske promene bi do 2030. godine mogle gurnuti u ekstremno siromaštvo više od sto miliona ljudi i negativnim posledicama na poljoprivredu i podsticanjem malarije i drugih bolesti, saopštila je danas Svetska banka.\nU izveštaju Svetske banke, objavljenom nekoliko nedelja uoči samita UN u Parizu o klimatskim promenama, naglašava se kako globalno zagrevanje može različito delovati, posebno negativno na siromašne koji nisu pripremljeni za klimatske šokove poput podizanja nivoa mora ili velikih suša.\n“Oni imaju manje resursa i dobijaju manje podrške od porodice, zajednice, finansijskog sistema, pa i mera socijalne zaštite”, navela je Svetska banka.\nKako pomoći siromašnim zemljama i siromašnim zajednicama u pojedinim zemaljama da se suoče s klimatskim promenama jedno je od ključnih pitanja u razgovorima o sporazumu o klimatskim promenama koji bi trebalo da bude usvojen sledećeg meseca u Parizu.\nStatistika u izveštaju Svetske banke je šokantna, rekao je Muhamd Edou iz humanitarne organizacije Hrišćanska pomoć (Christian Aid) i izrazio nadu da će to videti i svetski lideri.\nSvetska banka je navela da napori za zaštitu siromašnih, poput boljeg pristupa zdravstvenoj zaštiti i merama socijalne zaštite, kao i poboljšanjem zaštite od poplava ili razvijanja useva koji bolje trpe više temperature, mogu sprečiti najgore posledice klimatskih promena na siromašne.\n“U odsustvu tako dobrog razvoja, klimatske promene mogu rezultirati u dodatnih 100 miliona ljudi koji će do 2030. živeti u ekstremnom siromaštvu”, navela je Svetska banka.\nJedan od autora izveštaja Stefan Alegat rekao je da se izveštaj nije toliko fokusirao na analizi makro ekonomskih posledica klimatskih promena, već da je zasnovan na proceni situacije 14 miliona ljudi u 92 zemlje.\n“Kada smo pitali ljude zašto su postali siromašni pojavila su se tri značajna čionioca. Poljoprivredni šokovi, uključujući povećane cene hrane; prirodne katastrofe poput poplava, suša, oluja; i zdravstvena pitanja, uključujuči malariju i dijareju”, rekao je on.\nIzveštaj Svetske banke se poziva na studiju koja pokazuje da klimatske promene mogu dovesti do gubitka u usevima i do pet odsto do 2030, a do 30 odsto do 2080, kao i na studiju koja pokazuje da povećanje temperature može uticati da se poveća rizik od zaraze malarijom za 150 miliona ljudi.


Društvene mreže: Fejsbuk, Instagram i Vocap ponovo rade, ali je Zakerberg izgubio šest milijardi dolara - BIGportal.ba\nDruštvene mreže: Fejsbuk, Instagram i Vocap ponovo rade, ali je Zakerberg izgubio šest milijardi dolara\n5 Oktobra, 2021 5 Oktobra, 2021 034\nIz Fejsbuka kažu da nije reč o hakerskom napadu, već da je napravljena greška unutar kompanije tokom unapređivanja softvera.\nDruštvene mreže Fejsbuk i Instagram nisu radile u ponedeljak gotovo sedam sati, a problem je rešen nekoliko minuta pred ponoć po srednjeevropskom vremenu.\nNa sajtu koji prati rad društvenih mreža Downdetector.com, primila je više od 10,5 miliona pritužbi na nepristupačnost društvenih mreža, a zastoj u radu nazvao je najvećom u istoriji Fejsbuka.\nKorisnici su masovno prijavljivali da ne mogu da otvore ni Fejsbuk, ni Instagram.\nSličan problem prijavilo je i više od 20.000 korisnika aplikacije Vocap, navodi Rojters.\nFejsbuk je okrivio “neispravnu promenu konfiguracije” za godovo sedmočasovnu blokadu koja je sprečila 3,5 milijarde njihovih korisnika u pristupu društvenim mrežama i uslugama razmene poruka kao što su Vocap, Instagram i Mesindžer.\nNekoliko zaposlenih u Fejsbuku koji su želeli da ostanu anonimni rekli su ranije Rojtersu da veruju da je do prekida došlo zbog interne greške u načinu na koji se usmerava internet saobraćaj.\n“Izvinjavam se na ovom zastoju, znam koliko se oslanjate na naše usluge da biste ostali u kontaktu sa ljudima koje volite”, napisao je osnivač Fejsbuka Mark Zakerberg na ovoj platformi kada se sistem oporavio.\nOvakvi padovi nisu neuobičajeni, ali retko traju duže od jednog sata i obično se dešavaju samo na delovima mreže.\nOvoga puta pao je sistem u celom svetu i oporavak je trajao skoro sedam sati, tek iza ponoći po lokalnom vremenu počele su da stižu poruke i pojavljuju se postovi.\nFejsbuk je u saopštenju naveo da nije reč o o hakerskom napadu, već da je greška napravljena na njihovoj strani, tokom unapređivanja softvera koji pokreće servere.\nTačnije, menjali su postavku bekboun rutera koji konfigurišu razmenu informacija između njihovih data centara, tu je napravljena greška koja se potom kaskadno prenosila do svakog servera koji koriste u svetu.\nPojednostavljeno, Fejsbuk je promenio “adresar” i onda ga zaključao iznutra, u podrumu, umesto da ga pošalje svima.\nA bez novog adresara nijedan kompjuter u svetu ne zna kako da pronađe bilo koji Fejsbukov servis.\nPad društvenih mreža mogao bi da utiče na veliki broj korisnika.\nPrethodni incident ovih razmera kompaniji Fejsbuk dogodio se 2019, kada korisnici skoro 14 sati nisu mogli da pristupe toj društvenoj mreži i ostalim njenim aplikacijama.\nStručnjaci za mreže prethodno su procenili da se možda radi o grešci sa baznim internet sistemom (DNS).\nDNS se često upoređuje sa adresarom ili telefonskim imenikom za internet.\nOn ukazuje intenet pretraživačima na računarski sistem koji opslužuje veb lokaciju koju traže.\nPrethodni problemi sa baznim internet sistemom ranije ove godine su već dovodili do čestih prekida u radu nekoliko velikih sajtova.\nU jednom od tih slučajeva pokazalo se da je do pada platforme došlo kada je jedan korisnik promenio sopstvena podešavanja, izazvavši softversku grešku koja je uticala na veliki broj veb adresa.\nRetko se dešava da takvi problemi utiču na tehnološkog giganta kao što je Fejsbuk ili da, ako i dođe do ovakvog incidenta, on ne bude rešen u kratkom roku.\nIako postoji i ta mogućnost, malo je verovatno da je incident posledica hakerskog napada, navodi se u tekstu agencije AFP.\nMasovni napad na neke od najpopularnijih svetskih sajtova zahtevao bi koordiniranu akciju moćnih kriminalnih grupa ili veoma inovativne tehnike.\nDo prestanka rada Fejsbuka došlo je samo dan pošto je uzbunjivačica iz te kompanije na američkoj televiziji objavila da čelni ljudi znaju kako njihovi proizvodi potpiruju širenje mržnje i imaju loš uticaj na mentalno zdravlje dece.\nCena ove samoblokade nije niska – akcije Fejsbuka pale su za 4.9 odsto.\nPrema Blumbergu, Zakerberg je tokom prekida izgubio više od šest milijardi dolara neto kapitala (odnosno, izgubio je oko milijardu dolara na sat).\nNjegovo bogatstvo sada je 121,6 milijardi dolara, pa je tako osnivač Fejsbuka pao na rang listi najbogatijih ljudi na svetu sa trećeg na peto mesto, koje je ranije zauzimao Bil Gejts.\nReakcije na Tviteru\nProblem sa radom nekih društvenih mreža, doveo je do reakcija na drugim platformama, kao što je Tviter.\nČak je i sa zvaničnog naloga ove mreže upućena jedna šaljiva poruka u trenucima kada se konkurencija bori sa problemima.\n“Dobar dan, bukvalno svima”, stoji na Tviteru.\nDa konkurencija ne miruje, ali ipak poštuje fer-plej, videlo se i po poruci koja je objavljena na Tviter nalogu platforme Signal.\n“Raste broj novih korisnika. Mi takođe znamo kako je kada dođe do prekida rada i želimo uspeh inženjerima koji rade na uklanjanju problema”, stoji u poruci, prenosi AFP.\nNeki korisnici su ukazali da se to redovno dešava, drugi navode da je možda vreme da ljudi odmore od društvenih mreža, a ima i onih koji su delovali baš pesimistično.\nDžejms Klejton, reporter iz oblasti tehnologije\nPrekidi rada na velikim sajtovima nisu neuobičajeni. Na primer, prošle nedelje je došlo do toga na Sleku.\nOno što ovo čini vrednim pažnje su veličina, obim i kontekst.\nMnogi prekidi rada koji podrazumevaju bazni internet sistem (DNS) i obično se rešavaju prilično brzo.\nČesto su i lokalizovani, a neki ljudi ne mogu da otvore veb stranicu koja može da se pogleda u drugoj zemlji.\nOvaj prekid je, međutim, globalni i utiče na sve brojne bočne kompanije Fejsbuka.\nNeuobičajeno je i to koliko dugo sajtovi ne rade.\nPojavile su se informacije o haosu u sedištu Fejsbuka, dok se tehničari trude da reše problem.\nTakođe je nejasno šta je uzrokoovog incidenta.\nGeneralno, ovakvi prekid rada nisu uzrokovani hakovanjem, ali ni ta varijanta ne može da bude odbačena.\nNedelja je već počela loše, pošto je uzbunjivačica iz kompanije otkrila sopstveni identitet.\nAli deluje da ova loša nedelja velikom brzom postaje još gora za ljude iz Fejsbuka.\nIz F1 poručuju: Manje kvalifikacija, više sprint trka\n“Uklonite prečke i stative, pogađam ih šesti put”


Srbija postaje groblje najlošijih automobila na Balkanu - VIDEO | Vestinet.rs\nPočetna POGLEDI\tSrbija postaje groblje najlošijih automobila na Balkanu – VIDEO\nIako su okolne zemlje već donele propise koji zabranjuju uvoz automobila sa motorima „evro 3“ i „evro 4“ kategorije, u Srbiji se tek pripremaju pravilnici, pa Srbija ima šanse da postane groblje najlošijih automobila.\nPrema rečima ministra za zaštitu životne sredine Gorana Trivana, tek će od 2021. godine u Srbiji stupiti na snagu zabrana uvoza automobila sa „evro 3“ standardom motora.\nKoliko kaskamo za drugima vidi se po tome što je, na primer, od 31. maja u nekim delovima Hamburga zabranjen saobraćaj za automobile sa starijim dizel motorima — sve one koji ne ispunjavaju standard „evro 6“. Ali ne mora se ići do Nemačke. U BiH je od 2016. godine zabranjen uvoz polovnih automobila sa „evro 3“ motorom, a od 1. juna zabranjen je uvoz polovnih automobila sa „evro 4“ i novih sa „evro 5“ motorom. Crna Gora je uvoz četvorotočkaša sa „evro 3“ motorima zabranila krajem prošle godine, a Severna Makedonija je pre pet godina zabranila uvoz vozila starijih od 15 godina. Albanija je od početka ove godine zabranila uvoz polovnih vozila koja ne ispunjavaju „evro 5“ normu ili su starija od 10 godina.\nSrpski ministar ekologije Goran Trivan je minulog vikenda, gostujući na televiziji „Prva“, istakao da je Ministarstvo zaštite životne sredine daleko doguralo sa inicijativom za zabranu uvoza „evro 3“ automobila, i podsetio je da su najstarija vozila najmanje bezbedna, uz napomenu da je potrebno postići određeni konsenzus u društvu. On je dodao da smatra da bi bilo dobro razmisliti i o zabrani uvoza automobila sa motorima kategorije „evro 4“.\nOvaj društveni koncenzus valjda znači da je potrebno dobiti saglasnost od velikog broja uvoznika polovnih automobila iz zapadnoevropskih zemalja (a čini se i susednih), koje su već stigle dotle da preispituju i koliko štetnih materija smeju da ispuštaju motori sa „evro 6“ standardima.\nDakle, Srbija ima sve šanse da i dalje bude groblje najlošijih automobila, mada su oni najveći krivac za enormno zagađenje vazduha, što je mnoge gradove u zemlji tokom oktobra i početkom novembra svrstalo u sam svetski vrh najzagađenijih. Ne treba zaboraviti ni činjenicu da su stari automobili opasan otpad, čije zbrinjavanje i reciklaža svakako nisu poželjni u zapadnoevropskim zemljama, zbog čega i dopuštaju da se dotrajali četvorotočkaši izvoze uz minimalne naknade.\nPravilnikom o tehničkim pregledima vozila, koji je stupio na snagu 2018. godine, vlasnicima je ostavljen rok od tri godine da svoje ljubimce dovedu u sklad sa ekonormama važećim u trenutku proizvodnje, što znači da od 2021. godine nijedno vozilo koje ima emisiju štetnih gasova veću od propisane neće moći da bude registrovano. Prema nezvaničnim podacima, čak 1,2 miliona vozila neće moći da prođu tehnički pregled.\nI dok se u Srbiji vode polemike o tome za koliko će ove najavljene mere poskupeti uvozne četvorotočkaše, svet ide dalje. I Britanci počinju da kopiraju Hamburg i još neke nemačke gradove i da proteruju dizelaše sa svojih ulica. Zbog velike zagađenosti vazduha, gradske vlasti u Bristolu su rešile da od 2021. godine uvedu takozvanu „Zonu čistog vazduha“ (Clean air zone). U prevodu — dizelaši neće moći da uđu u centar grada tokom najvećeg saobraćaja, od 7 do 15 časova. Za one koji se ogluše o ovu zabranu pripremaju se drakonske kazne, a celokupna regija, koja će vremenom da raste, biće pokrivena sa sistemom automatskog očitavanja registarskih tablica (Automatic number plate recognition), piše „Auto ekspres“.\nPuno je primera kako može da se smanji zagađenje vazduha, ne samo u gradskim centrima, već uopšte. Pri tome, rešenje, svakako, ne može biti forsiranje automobila na „zeleni pogon“, jer je najbitnije kako se proizvodi ta struja. Ako je reč o kilovatima proizvedenim iz uglja, treba imati u vidu da je, pored toga što se mora voditi računa o tome koliko su same termoelektrane projektovane da što manje zagađuju životnu sredinu, veoma bitno i to da je reč o novoj transformaciji energije: najpre se sagorevanjem uglja proizvodi struja, a potom se ta električna energija „sagoreva“ da bi bila pogon automobilima. Tu je ekonomičnost veoma sporna.\nKao najjednostavnije i najefektnije rešenje nameće se, zapravo, bolja regulacija saobraćaja u gradskim centrima, ali i u celim regionima i državama. Da bi se demotivisali oni koji ne mogu bez automobila, bez obzira da li je „zelen“ ili zastareo dizelaš, država bi, između ostalog, mogla da prepiše recepte onih koji su se ovim problemom počeli baviti pre više od decenije, pa su, kao neka od rešenja, uveli takse za vožnju u gradskim centrima i skuplje parkiranje.


“Dijalog o Kosmetu treba da počne Vučićevim stavom” – Политикон\nПочетна\tПолитика\t“Dijalog o Kosmetu treba da počne Vučićevim stavom”\nPoziv predsednika Srbije Aleksandra Vučića na dijalog o Kosovu i Metohiji, ako je iskren, treba da bude predsednikov stav o tom konkretnom pitanju.\nTo kaže programski direktor CIRSD-a Nikola Jovanović.\nJovanović u autorskom tekstu za Politiku navodi i da u Srbiji “odavno nema dijaloga” sa strukovnim i drugim udruženjima, ali ni sa opozicijom niti drugim društvenim akterima.\n“Prihvaćen je model unitarnog Kosova, bez institucionalnih veza sa Beogradom i političke autonomije za srpski narod, gde će naši sunarodnici eventualno moći da se udružuju jedino u nevladinu organizaciju zvanu Asocijacija srpskih opština”, ocenjuje Jovanović i dodaje da predsednika Srbije treba da iznese svoj stav za otpočinjanje dijaloga o KiM.\n“Ukoliko je cilj aktuelnog predsednika da otvori konsultacije o statusu, to bi značilo da odustaje od protivljenja da Kosovo dobije pun međunarodni subjektivitet. Ukoliko mu to nije cilj, postavlja se pitanje šta drugo može biti predmet ‘unutrašnjeg dijaloga’ jer je sve drugo on već ispregovarao sa Prištinom, bez konsultacija sa drugim političkim i društvenim akterima”, rekao je Jovanović.\nTakve rezerve, smatra Jovanović, “nisu bez osnova”, što se, prema njegovom mišljenju, vidi i iz saopštenja potpredsednice vlade Zorane Mihajlović, u kome ona de fakto upozorava Srpsku pravoslavnu crkvu da ne iznosi neki svoj samostalan stav o Kosovu.\nKaže i da Vučić pet godina nije izašao na televizijski duel nikome iz opozicije i da ne postoji civilizovano sučeljavanje i normalan i fer politički proces.\nJovanović, saradnik Vuka Jeremića, navodi i da bi učešće opozicije u dijalogu u takvim okolnostima značilo da “izigrava ikebanu”, što, kaže, “nije časna i konstruktivna uloga za pravu opoziciju”.


Petrović u Briselu upozorio na moguće posledice negativne ocene saradnje sa Hagom\nMinistar pravde Srbije imao je priliku da čuje šta evropski zvaničnici misle o pravosuđu u Srbiji i njegovom prilagođavanju evropskim normama. Ministar Dušan Petrović, susreo se sa poptpredsjednikom Komisije i komesarom za pravosuđe, Frankom Fratinijem, kao i sa prvim čovjekom Direktorata za proširenje EK,\nNapori vlasti u Beogradu nisu motivisani samo željenim članstvom u Uniji već, naglašava ministar Petrović, nastojanjem da se uspostavi takva država i pravosuđe kakvo zaslužuju građani Srbije:\n”Mislim da imamo izvanrednu priliku da napravimo vrlo velike iskorake i da Srbija ima bolje pravosuđe nego što ima danas. Da nemamo više zastarelih predmeta, da imamo kaznenu politiku koja će zaustaviti kriminalitet i da dobijemo efikasno, pošteno i nezavisno pravosuđe koje će građanima omogućiti da imaju suđenje u razumnom roku i da štite svoja prava kao što se to dešava u civilizovanom svetu. Naišli smo na puno razumevanje. Sa gospodinom Mirelom smo imali jednu širu diskusiju o tome dokle je Srbija stigla u svojim naporima da se približi Evropskoj uniji, uz naravno otvorena politička pitanja. Mislim da je napredak koji je postignut u ovoj godini ozbiljan. On će naravno biti prikazan u izveštaju koji će EK dati. Ono u šta sam potpuno siguran je da se vredi boriti i na kraju uspeti. Verujem da ćemo mi ostvariti svoj suštinski cilj - da uđemo u Evropsku uniju i građanima naše zemlje omogućimo život kakav imaju ljudi u civilizovanom svetu. Ovo je borba za Srbiju i ja u tu borbu duboko verujem i siguran sam da ta borba neće ostati bez rezultata. “\nMinistar Petrović kaže da je sa evropskim domaćinima razgovarao i o saradnji Srbije sa Hagom, posebno u svjetlu izostanka odluke evropskih ministara sa skupa u Luksemburgu, o konačnom parafiranju već ispregovaranog Sporazuma o stabilizaciji i pridruživanju:\n”Civilne i vojne službe sa jedne, policija sa druge strane, tužilaštvo takođe, siguran sam da čine ono šta je u njihovoj moći da ova velika tema bude skinuta sa dnevnog reda i srpske politike i društva u Srbiji. Vrlo je važno da vrednovanje tog njihovog rada bude adekvatno. Ja sam stavio do znanja da postoji velika opasnost da mi ne krenemo dobrim oputem ukoliko ono što se čini u ovom trenutku, u pogledu završetka saradnje sa Haškim tribunalom, ne dobije dobru ocenu."\nO Hagu i naporuima vlasti u Beogradu da ispune taj posljednji preduslov za zaključenje Sporazuma, razgovaraće sutra u Briselu i koordinator za sprovođenje Akcionog plana za saradnju sa Haškim tribunalom, Rasim Ljajić i evropski komesar za proširenje, Olli Rehn.


Mektić: Lukač me nije demantovao – mojKontakt portal – Radio Televizija Kontakt\nMektić: Lukač me nije demantovao\nBy Bojan Hrstić / 21. 07. 2018.\nIzjavu da dio ljudi iz vrha MUP-a diluje i kontroliše sve puteve droge u Banjaluci i Republici Srpskoj niko nije demantovao, kazao je za BN televiziju ministar bezbjednosti u SM BiH Dragan Mektić.\n“Čak ni danas, ministar Lukač to nije demantovao, već je govorio o tome da se napadaju institucije Republike Srpske i MUP. Želim lično da mu poručim i da ponovim da nisam pominjao instituciju, niti časne i poštene ljude iz MUP-a RS, koji časno i pošteno obavljaju svoj posao. Ja sam rekao da dio ljudi iz vrha MUP-a Republike Srpske kontroliše sve puteve droge u Banjaluci i Republici Srpskoj”, poručio je Mektić.\nMektić je istakao da je potrebno ”očistiti” kriminalizovani vrh MUP-a Republike Srpske.\n“Taj kriminalizovani vrh se upustio u jedan najcrnji mogući kriminalni posao. Potrebno je jačati MUP RS, a nikako ne dovoditi MUP kao instituciju u bilo kakvo pitanje”, kazao je Mektić za BN TV.\nPodsjetimo, ministar unutrašnjih poslova Republike Srpske Dragan Lukač istakao je da su tvrdnje ministra Mektića o dilovanju droge pokušaj uništavanja MUP-a Republike Srpske i specijalni rat protiv institucija Srpske po nalogu Sarajeva.\nTvrdnje ministra Mektića komentarisali su i članovi SNSD-a koji su stali u odbranu ministra unutrašnjih poslova RS Dragana Lukača i Ministarstva. Prema njihovom mišljenju, na sceni je pokušaj uništavanja MUP-a RS.\nS druge strane, ministar bezbjednosti je poručio da će u oktobru dokazati da vrh MUP-a Republike Srpske stoji iza droge u Banjaluci.\nMarković: Mektić radi po diktatu stranih ambasada i međunarodnih predstavnika\nVečeras se na Trgu Banjalučanima emotivno obratila Davidova majka


f Komunalni otpad - resusr koji može pokrenuti razvoj grada - Arhus Centar Subotica\nKomunalni otpad - resusr koji može pokrenuti razvoj grada\nVladislav Živanović, zamenik gradonačelnika grada Sombora razgovarao je sa predstavnicima nekoliko investitora iz Češke Republike, zainteresovanih za ulaganja u izgradnju industrijskih postrojenja za preradu i tretman komunalnog otpada. Prema rečima zamenika gradonačelnika Živanovića, „grad Sombor je zainteresovan za rešavanje pitanja odlaganja otpada, budući da postojeća deponija ne zadovoljava potrebe grada, a istovremeno predstavlja i veliki ekološki problem“.\n- Grad je spreman da zainteresovanim investitorima pruži svu logističku podršku, od pronalaženja adekvatne lokacije, do pomoći u pribavljanju neophodnih dozvola. Sombor je među prvima u Srbiji izgradio pogon za tretman otpadnih voda. Danas, želimo da budemo prvi grad koji će imati savremena industrijska postrojenja za preradu otpada i proizvodnju električne energije, tople vode, kao i biološkog đubriva za poljoprivredu. Na taj način ćemo rešiti problem odlaganja otpada i uticati na smanjenje zagađenja životne sredine – rekao je, osim ostalog, Živanović.\nPre sastanka, koji je održan 10. septembra, u Gradskoj upravi, investitori iz Češke su obišli nekoliko lokacija u industrijskoj zoni, kako bi se na licu mesta informisali o opremljenosti parcela, kao i njihovoj udaljenosti od grada i bitnih saobraćajnica.